ҚР сенаторлари Рақамли ҳукумат идорасига ташриф буюришди\n8 Ноябрь 2021 08:00\nNUR-SULTAN. Kazinform - Қозоғистон Парламенти Сенати депутатлари Рақамли ривожланиш, инновациялар ва аэрокосмик саноат вазирлиги негизида фаолият юритувчи «Рақамли ҳукумат» идорасига ташриф буюрди. Бу ҳақда юқори Палата матбуот хизматига таяниб, Kazinform хабар беради.\nСенаторларга давлат органларидаги жараёнларни реинжиниринг ва уларни рақамлаштириш билан шуғулланувчи Рақамли трансформация маркази жойлашган офис кўрсатилди.\nСоҳа вазири Бағдат Мусин Парламент аъзоларига мазкур идоранинг мақсади Қозоғистон Республикасининг стратегик мақсадлари ва устувор йўналишларини амалга оширишда давлат органлари ва ташкилотларининг тезкор ва мувофиқлаштирилган ҳаракатларини таъминлаш, шунингдек, бу борадаги вазиятларни аниқлаш, олдини олиш ва бартараф этишдан иборат эканлигини айтди.\nРақамли ҳукумат идораси таркибига Миллий таҳлил маркази ва Миллий дизайн бюроси ҳам киради. Улар математик моделлаштириш, прогнозлаш ва таҳлил қилиш ёрдамида маълумотлар базасининг ўзаро боғлиқлигини аниқлаш имконини беради.\nКалит сўзлар: Сенат, ҚР Рақамли ривожланиш, инновациялар ва аэрокосмик саноат вазирлиги,\nАҚШнинг Флорида штатида вояга етмаган бола бир ёшли қизчани отиб ўлдирди\nБагам оролларидаги курортлардан бирида уч нафар америкалик сайёҳнинг жасади топилди


Мустақиллик неъмати улкан ниятлар ва юксак орзуларни рўёбга чиқарди, Ватан равнақи йўлида хизмат қилиш, фарзандлар камоли учун ғамхўрлик кўрсатиш, кексаларни эъзозлашдек эзгу амалларни бизга ҳамроҳ этди, ҳеч кимдан кам бўлмаган жамиятни барпо қилиш саодатига етказди.\nБинобарин, ривожланишнинг ўзимизга хос ва мос йўли — “ўзбек модели” асосида барча соҳада, жумладан, тиббиёт тизимида кенг кўламли ислоҳотлар босқичма-босқич ва изчиллик билан амалга оширилаяпти. Бунинг натижасида бирламчи тиббий санитария ёрдамини кўрсатувчи қишлоқ врачлик пунктлари, туман ва шаҳар тиббиёт бирлашмалари, вилоят кўп тармоқли тиббиёт марказларидан тортиб, юқори технологияли тиббий хизматлар кўрсатувчи республика ихтисослаштирилган тиббиёт марказларигача — барча даражаларни қамраб олган аҳолига тиббий ёрдам кўрсатишнинг яхлит ва мукаммал ташкилий тузилмаси яратилди. Шунингдек, мамлакатимиз соғлиқни сақлаш тизимидаги илмий мактаблар негизида 10 та республика ихтисослаштирилган илмий-амалий тиббий маркази ташкил этилиб, улар хирургия, урология, кардиология, кўз микрохирургияси, акушерлик ва гинекология, педиатрия, терапия ва тиббий реабилитация, дерматология ва венерология, фтизиатрия ва пульмонология, эндокринология каби йўналишларда фаолият кўрсатмоқда.\nБугунги кунда, айниқса, шошилинч тиббий ёрдам кўрсатишнинг замонавий тизими орқали аҳолига тезкор, сифатли тиббий хизмат кўрсатилмоқда. Юқори талаб ва мезонларга мос ихтисослаштирилган вилоят шифохоналари, уларнинг шаҳар ҳамда туман бўлимлари қошидаги тез тиббий ёрдам хизмати бўлимларида ҳам бутунлай янгича тизим шакллантирилган.\nХусусан, Республика шошилинч тиббий ёрдам илмий марказининг жойлардаги 13 та минтақавий филиали, шунингдек, туман тиббиёт бирлашмалари қошида 172 та субфилиал мавжуд. Бундан ташқари, мамлакатимизнинг барча ҳудудида “103” станциялари, тез тиббий ёрдам гуруҳлари ҳамда санитар авиация хизмати саломатлик муҳофазасини таъминлаяпти.\n— Шу билан бирга, халқимизга хос болажонлик фазилати давлат миқёсига кўтарилди, — дейди Ўзбекистон Республикаси соғлиқни сақлаш вазири ўринбосари Лазиз Тўйчиев. — Президентимиз Ислом Каримовнинг “Фарзандларимиз биздан кўра кучли, билимли, доно ва албатта, бахтли бўлишлари шарт!” деган сўзлари бугун миллатимизнинг эзгу шиорига айланган. Мустақилликнинг илк йилларида “Соғлом авлод учун” ордени таъсис этилгани ҳам бу борадаги ишларнинг мазмун-моҳиятини ифодалаб турибди. Давлатимиз раҳбари ташаббуси билан турли йилларнинг “Оила йили”, “Оналар ва болалар йили”, “Соғлом авлод йили”, “Ҳомийлар ва шифокорлар йили”, “Ижтимоий ҳимоя йили”, “Баркамол авлод йили”, “Соғлом бола йили” каби номлар билан аталиши замирида ҳам, аввало, фарзандларимиз, қолаверса, аҳолининг барча қатламига кўрсатилаётган ғамхўрлик мужассам. Ўтган давр мобайнида “Соғлом она — соғлом бола” ғоясини ўзида мужассам этган дастурлар асосида кенг кўламли чора-тадбирлар ишлаб чиқилиб, амалиётда қўлланилиши натижасида Скрининг ва Перинатал каби янги тиббий марказлар ҳамда уларнинг вилоятлардаги филиаллари миллий тиббиётимизда мустаҳкам ўрин эгаллади. Қолаверса, айни пайтда юртимизда республика ихтисослаштирилган Акушерлик ва гинекология ҳамда Педиатрия илмий-амалий тиббиёт марказлари, шунингдек, уларнинг жойлардаги филиаллари фаолият кўрсатмоқда.\nБу борада Скрининг марказлари, вилоят кўп тармоқли болалар шифохоналари, шунингдек, ихтисослаштирилган педиатрия тиббиёт муассасаларини замонавий тиббий асбоб-ускуна ва зарур жиҳозлар билан таъминлашга алоҳида эътибор қаратилаётир. Оналар ҳамда болалар тизимли асосда тиббий текширувдан ўтказилаяпти. Фақат 2014 йилда 6 миллион 500 минг нафар мактабгача таълим муассасалари тарбияланувчилари, мактаб, касб-ҳунар коллежлари ва академик лицейлар ўқувчилари чуқурлаштирилган тиббий кўрикдан ўтказилди. Бу эса касалликларни барвақт аниқлаш ҳамда уларни самарали даволаш имконини бермоқда. Республикамизда сўнгги ўн йилда ривожланишида туғма нуқсонлари бўлган болалар сони 1,3 баробар камайди. 6 — 15 ёшли ўғил-қизлар орасида ўткир юқумли касалликлар билан оғриш 34,4 фоиз, пневмонияга чалиниш 49,7 фоиз, бронхит билан хасталаниш 32,8 ва сколиоз билан касалланиш 32,7 фоиз камайди.\nДавлатимиз раҳбарининг “2014 — 2018 йилларда Ўзбекистонда аҳолининг репродуктив саломатлигини янада мустаҳкамлаш, оналар, болалар ва ўсмирлар соғлиғини муҳофаза қилиш борасидаги Давлат дастури тўғрисида”ги қарори бу борадаги ишларни янги босқичга кўтарди. Мазкур ҳужжат асосида юртимизда аҳолининг репродуктив саломатлигини янада мустаҳкамлаш, оналик ва болаликни муҳофаза қилишда тиббий ёрдам кўрсатаётган муассасаларнинг моддий-техника базаси ҳамда кадрлар салоҳиятини кучайтириш, замонавий ташхис усулларини жорий этиш, аёллар, болалар ва ўсмирлар касалликларининг олдини олиш бўйича яқин истиқболга мўлжалланган вазифалар белгилаб берилди.\nТаъкидлаш жоизки, тиббиёт тизимини ривожлантиришга йўналтирилган ислоҳотлар одамларнинг узоғини яқин, мушкулини осон қилмоқда. Масалан, яқин-яқингача “Урология йўналишида энг мураккаб касалликларни ҳам самарали даволаш имкониятига эга давлатлар қайси?” деган савол ўртага ташланса, бу борада Германия, Италия ва АҚШ каби давлатлар етакчи сифатида тилга олинарди. Бугун улар қаторида Ўзбекистон номи ҳам ҳақли равишда эътироф этилаяпти. Сабаби, илғор мамлакатлар тиббиётида жорий қилинган даволашнинг деярли барча замонавий усуллари эндиликда ўзимизда ҳам қўлланилмоқда.\n2003 йилда иш бошлаган Республика ихтисослаштирилган Урология илмий-амалий маркази ана шундай даволаш масканларидан биридир.\nБу ерда йилига 30 минг нафарга яқин бемор саломатлигини тиклайди, йил давомида\n8,5 мингдан зиёд мураккаб ва тиғсиз жарроҳлик амалиётлари бажарилади. Хусусан, бугун эндоскопик жарроҳлик усули буйракда тош йиғилиши билан боғлиқ муаммоларни осонгина ҳал этиш имконини бераётганлигини алоҳида қайд этиш жоиз. Айтайлик, бундан 15-20 йил олдин беморнинг буйрагида тош бор, деган ташхис қўйилса, унинг ҳажмидан қатъи назар, даволаш чораси битта эди — фақат тиғ теккизиш йўли билан оғриқдан халос этиш. Айни пайтда эса бундай хасталикка йўлиққанларнинг 88 фоизи кам жароҳат етказиш усули асосида даволанмоқда. Бу, албатта, жаҳондаги энг илғор мамлакатларда эришилган кўрсаткичларга тенг.\nСоғлиқни сақлаш соҳасида олиб борилаётган ислоҳотлар самарасини травматология ва ортопедия мисолида ҳам яққол кўриш мумкин. Ҳозирги кунда республика травматологияси ва ортопедияси фани ҳамда амалиёти соҳасида 1277 нафар мутахассис фаолият кўрсатмоқда. Улардан 17 нафари фан доктори, 100 га яқини фан номзоди, 648 нафари тоифали мутахассислардир.\n— Йигирма беш йил аввал суяк синишларини жарроҳлик усулида даволаш 10-12 фоизни ташкил этган бўлса, бугунги кунга келиб, ушбу кўрсаткич 70 фоиздан ошди, — дейди Республика травматология ва ортопедия илмий текшириш институти директори Мирҳаким Азизов. — Фақат ривожланган давлатлар тиббиётига хос бўлган жароҳат олганларни тезда оёққа турғазиш имконини берувчи усуллар муваффақият билан татбиқ этилаяпти. Жумладан, аҳоли орасида кенг тарқалган, йирик бўғимлар артрозлари деб аталувчи касалликни даволаш учун эндопротезлаш (сунъий бўғим ўрнатиш) операцияси ҳам бир неча ихтисослаштирилган клиникаларда ўзлаштирилди. Тизза бўғими жароҳатлари ва касалликларини артроскопик усулда операция қилиш ҳам кенг кўламли амалиётга айланди ва бугунгача қилинган бу каби жарроҳлик амалиётлари сони ўн мингдан ошди.\nОртопедиянинг энг мураккаб соҳаларидан саналган сколиоз касаллигини оператив даволашнинг йўлга қўйилганлиги ҳам муҳим ютуқларимиздандир. Шунингдек, яссиоёқлик, куракнинг туғма юқори туриши, кўкрак қафаси деформациялари сингари касалликларни замонавий даволаш технологиялари кенг ўзлаштирилди.\nЮқорида қайд этилган операциялар жаҳоннинг тараққий топган мамлакатларидаги нуфузли клиникаларда амалга оширилиши ҳисобга олинса, эндиликда беморларнинг хорижга боришига зарурат қолмади. Қолаверса, тизимга янги технологияларни татбиқ этишдан ташқари, институтимиз ва бошқа олий ўқув юртлари кафедраларининг травматолог-ортопед олимлари кенг кўламли илмий изланишларни амалга оширдилар. Бунинг натижасида кейинги ўн йил ичида 50 дан ортиқ оригинал даволаш усуллари ишлаб чиқилиб, амалиётга татбиқ этилди.\nБуларнинг барчаси истиқлолнинг дастлабки кунлариданоқ Президентимиз раҳнамолигида соғлиқни сақлаш тизимида амалга оширилаётган кенг қамровли ислоҳотлар самарасидир. Бу борадаги эзгу саъй-ҳаракатлар 2012 йили пойтахтимизда бўлиб ўтган “Ўзбекистонда она ва бола саломатлигини муҳофаза қилишнинг миллий модели: “Соғлом она — соғлом бола” мавзуидаги халқаро симпозиумда ҳам алоҳида эътироф этилди.\nЮртбошимиз ташаббуси билан уюштирилган мазкур халқаро анжуман Ўзбекистон Республикаси Соғлиқни сақлаш вазирлиги томонидан Жаҳон соғлиқни сақлаш ташкилоти (ЖССТ), БМТнинг Болалар жамғармаси (ЮНИСЕФ) ва Аҳолишунослик жамғармаси (ЮНФПА) ҳамкорлигида ўтказилган эди. Унда ЖССТ, ЮНИСЕФ, ЮНФПА ҳамда бошқа нуфузли халқаро ташкилотлар вакиллари, АҚШ, Хитой, Канада, Буюк Британия, Германия, Италия, Испания, Франция, Финляндия, Швейцария, Чехия, Дания, Жанубий Корея каби қирққа яқин мамлакатдан соғлиқни сақлаш вазирликлари раҳбарлари, машҳур олимлар, халқаро эксперт ва таҳлилчилардан иборат қарийб 300 нафар мутахассис қатнашди. Улар юртимиздаги бир қатор даволаш муассасаларида бўлиб, аҳоли саломатлигини муҳофаза қилишга қаратилаётган эзгу саъй-ҳаракатларга юқори баҳо беришди.\nИнсон манфаатларига йўналтирилган бу каби ислоҳотлар юксак самара бераётгани Президентимизнинг 2014 йилда Тошкент шаҳрида бўлиб ўтган “Ўзбекистонда озиқ-овқат дастурини амалга оширишнинг муҳим захиралари” мавзуидаги халқаро конференциянинг очилиш маросимидаги нутқида келтирилган қуйидаги рақамларда ҳам яққол ифодаланган: “Мустақиллик йилларида Ўзбекистон аҳолисининг ўртача умр кўриши 7,5 йилга (66 ёшдан 73,5 ёшга), хотин-қизларнинг ўртача умр кўриши эса 75 ёшга узайганини алоҳида таъкидлашни истардим.\nБугунги кунда дунёда камдан-кам давлатлар бундай кўрсаткичларга эришган”.\n— Глобаллашув даврида тиббиётда катта ютуқларни қўлга киритиш, соҳага илғор технологияларни жорий этиш, пировардида аҳоли саломатлигини мустаҳкамлашга хизмат қилиш айрим мамлакатларга хос, — дейди Республика Скрининг маркази директори Мадина Шарипова. — Фахр билан айтиш керакки, юртимизда инсон саломатлигини муҳофазалаш учун муносиб шарт-шароит яратилган. Ўз йўналишимиздан келиб чиқиб айтадиган бўлсак, бугунги кунда нафақат республикамиз, балки ҳудудий скрининг марказларида ҳам ягона стандарт бўйича аҳолига махсус ихтисослаштирилган тиббий-генетик хизмат кўрсатилмоқда. Шу билан бирга, туман миқёсидаги бирламчи тиббий-санитария бўғинида ҳам скрининг текширувлари жорий этилди. Келинг, мисолларга мурожаат қилайлик. Сўнгги уч йил давомида 960 мингдан зиёд чақалоқлар ва қарийб 1 миллион 400 минг нафар ҳомиладор аёл скрининг текширувидан ўтказилди. Замонавий технологияга асосланган ультратовуш ҳамда биокимёвий усуллар орқали ўтказилган бундай текширувлар натижасида кейинги икки ярим йил ичида қарийб 35 мингга яқин нуқсонли бола туғилишининг олдини олишга эришилди. Агар ушбу рақам ортида минглаб ота-оналар, оилалар қувончи борлигини назарда тутсак, тизимда нечоғли улкан ишлар амалга оширилаётганлигини англаш қийин эмас.\nЮқори малакали тиббиёт кадрларини тайёрлаш масаласи ҳам соғлиқни сақлаш соҳасини ислоҳ этишда муҳим аҳамиятга эга. Айни пайтда Тошкент тиббиёт академияси қаторида Самарқанд, Андижон, Бухоро, Урганч ва Нукус каби шаҳарларда тиббиёт олий ўқув юртлари ва Тошкент стоматология институти ҳамда унинг филиаллари фаолият кўрсатмоқда. Олий маълумотли тиббиёт ҳамшираларини тайёрлашни ташкил этишнинг принципиал жиҳатдан янги тизими шакллантирилди. Мамлакатимиз тиббиёт институтлари Шарите (Германия), Гарвард (АҚШ), Манчестер (Буюк Британия), Вена (Австрия) университетлари клиникалари каби етакчи хорижий тиббиёт муассасалари, Япония, Жанубий Корея ҳамда бошқа давлатлардаги йирик госпиталлар билан яқин ҳамкорликни йўлга қўйган.\nЮртимизда аҳоли саломатлигини муҳофаза қилишга қаратилаётган улкан эътибор, авваламбор, бу соҳани ривожлантиришга йўналтирилаётган инвестицияларда ўзининг аниқ исботини топмоқда.\nДавлатимиз раҳбарининг 2009 йил 13 апрелдаги “Она ва бола саломатлигини муҳофаза қилиш, соғлом авлодни шакллантиришга доир қўшимча чора-тадбирлар тўғрисида”ги қарорига мувофиқ, соғлом бола туғилиши, баркамол авлодни вояга етказиш борасидаги ишларни янада кучайтириш ва самарадорлигини ошириш чора-тадбирлари дастури ҳаётга изчил татбиқ этилаётир. Шунга биноан, туғиш ёшидаги аёлларни соғломлаштириш, хотин-қизлар ва болаларга тиббий ёрдам кўрсатиш бўйича халқаро стандартларни амалиётга жорий қилиш, тиббиёт ходимларини ўқитиш, оилада тиббий маданиятни шакллантиришга қаратилган комплекс чора-тадбирлар амалга оширилмоқда. Биласиз, фарзандлар саломатлигини мустаҳкамлаш борасида ҳаётга татбиқ этилаётган изчил ишлар болаларнинг 98 фоизини ҳар йили юқумли касалликларга қарши эмлашни ҳам кўзда тутади. Шу туфайли қатор касалликлар, биринчи навбатда, болаларга юқадиган хасталиклар мамлакатимизда кўп йиллардан буён қайд этилгани йўқ.\nЮртимизда ёши улуғ инсонларни қадрлаш, эъзозлашга ҳам алоҳида эътибор қаратилаяпти. Бинобарин, Юртбошимиз ташаббуси билан 2015 йилнинг “Кексаларни эъзозлаш йили” деб номланиши бунинг яққол ифодасидир. Президентимизнинг 2014 йил 13 октябрдаги “1941 — 1945 йиллардаги уруш ва меҳнат фронти фахрийларини ижтимоий қўллаб-қувватлашни янада кучайтириш чора-тадбирлари тўғрисида”ги Фармонига мувофиқ, уруш ва меҳнат фахрийлари соғлиғини сақлаш ва мустаҳкамлаш учун йилига бир марта ўзларига мақбул бўлган муддатларда Ўзбекистон Республикаси Меҳнат ва аҳолини ижтимоий муҳофаза қилиш вазирлиги, Ўзбекистон Касаба уюшмалари Федерацияси Кенгаши ҳамда республика давлат ва хўжалик бошқаруви органларининг санаторий-соғломлаштириш муассасаларида бепул дам олиш ҳуқуқига эга бўлганликлари ҳам таҳсинга сазовор.\n— Фуқароларимизнинг хорижий мамлакатларга бормасдан, юртимиздаги тиббий марказлар ва клиникаларда даволаниши учун барча шарт-шароит яратилган, — дейди В. Воҳидов номидаги ихтисослаштирилган хирургия маркази бош врачи Шуҳрат Ҳошимов. — Масалан, бизнинг марказимизда юзлаб турдаги энг мураккаб жарроҳлик амалиётлари ўтказилади. Яқинда беморларда қизилўнгач веналарининг варикоз кенгайган веналардан қон кетишини профилактика қилишнинг кичик инвазив усули жорий этилди. Мазкур усул бугунги кунда 4 нафар беморда ўтказилиб, юқори самарага эришилди. Келгусида бу усулни кенг қўллаш жигар хасталиги билан оғриган беморларда ўртача умр кўриш давомийлиги узайтирилишига олиб келади. Шу билан бирга, марказ томонидан юқори технологияли тиббий ёрдамни ҳудудларда татбиқ қилишда муайян ишлар амалга оширилди. Хусусан, Наманган ва Хоразм вилоятларида юрак клапанларини алмаштириш, туғма ва орттирилган юрак касалликларини операция қилиш ҳамда аорта коронар шунтлаш каби юқори технологияли жарроҳлик амалиёти татбиқ қилина бошланди.\nГематология ва қон қуйиш илмий текшириш институти томонидан эса гемабластозларнинг диагностикаси ҳамда давоси мониторингига молекуляр-генетик усул киритилди. Мазкур усул гемабластозларга аниқ ташхис қўйиш, даволаш самарадорлигини назорат қилиш имконини беради.\nХулоса ўрнида айтганда, тиббиёт тизими ходимлари изланишдан, тажриба ва маҳорат орттиришдан тўхтаб қолганлари йўқ. Зеро, мустақиллик йилларида шифокорлик юксак эҳтиромга сазовор касбга айланди. Давлатимиз раҳбари ташаббуси билан қабул қилинган “Ўзбекистон Республикаси Тиббиёт ходимлари кунини белгилаш тўғрисида”ги Қонунга мувофиқ, ҳар йили ноябрь ойининг иккинчи якшанбаси тиббиёт ходимлари байрами сифатида нишонланиши ҳам мамлакатимиз шифокорларининг меҳнатига билдирилган юксак ҳурмат ва эъзоз ифодасидир.\nМазкур рукндаги бошқа мақолалар: « Тиббий-ижтимоий лойиҳалар саломатликни муҳофазалашда муҳим аҳамият касб этмоқда\tАсоратсиз даво »


“Ёпиқ муассасалар ва озодликдан маҳрум этиш жойлари мониторинги”: тренинг машғулотларининг учинчи куни\nЁпиқ муассасалар ва озодликдан маҳрум этиш жойларини мониторинг қилиш борасида хорижий давлатларда қандай тажриба тўпланган? Буюк Британия Жазони ижро этиш муассасалари бошқармаси вакили Жанет Хол ўз мамлакатининг амалиёти мисолида ушбу саволга жавоб бўладиган муҳим маълумотларни тренинг машғулотлари иштирокчиларига тақдим этди.\nБуюк Британияда қамоқхоналарни мониторинг қилиш тарихи 1800 йилга бориб тақалади, деди Жанет Хол. Ўшанда бу фаолият билан илк бор Жон Ховард шуғулланган. Кейинчалик, 1835 йили ушбу соҳани тартибга соладиган қонунчилик ишлаб чиқилган. 1952 йили қамоқхоналар тўғрисидаги қонун қабул қилинган бўлса, 2003 йилга келиб Қийноқларга қарши конвенциянинг Факультатив протколи ратификация этилган.\nБундан ташқари Буюк Британияда 1982 йили қамоқхоналарни мониторинг қиладиган мустақил инспекция тузилган. 2009 йили Миллий превентив механизм (МПМ) тайинланган. Бугунги кунда мамлакатда 21 та МПМ мавжуд. Уларнинг фаолияти Буюк Британия Жазони ижро этиш муассасалари бошқармаси томонидан мувофиқлаштириб борилади. Бошқарманинг йиллик бюджети 4,5 миллион фунт-стерлингни ташкил этади ва бу маблағнинг 83 фоизи бевосита ходимлар учун сарфланади.\nБританиядаги МПМларнинг ҳар бири ўз мандатига эга бўлиб, улар йилига 3-4 марта йиғилади. МПМлар парламентга ҳар йили ҳисобот беради. Уларнинг ваколатига, жумладан, қамоқхоналарни мониторинг қилиш учун деярли ҳамиша кутилмаганда кириб бориш, объектлар билан танишишда ҳеч қандай тақиқ қўйилмаслиги, чекловларсиз ахборот тўплаш имконияти ва ҳисоботларни чоп этиш ҳуқуқи киради.\nБуюк Британия Жазони ижро этиш муассасалари бошқармаси вакилининг қайд этишича, 2018-2019 йилларда ушбу мамлакатдаги МПМлар томонидан қамоқхоналар мониторинги якунлари бўйича 1 минг 599 та тавсия тайёрланган. Шунингдек, 14 та ёзма ва 8 та оғзаки ҳисобот тегишли тартибда тақдим этилган.\nТренинг машғулотларининг учинчи куни ёпиқ муассасаларда куч ишлатиш, турли қурол ва махсус воситаларни қўллашга доир халқаро стандартлар атрофлича кўриб чиқилди. Эксетер университети профессори Аби Даймонд бундай тийиб туриш воситаларини амалдаги стандартлар асосида қўллаш зарурлигини таъкидлади.\nМасалан, кўздан ёш оқизувчи газни қамоқ камерасида ишлатиш мумкин эмас. Камерадаги маҳбусни кишланлаш ҳам нотўғри. Қамоқхона ходимлари "дубинка", яъни тўқмоқни кўз-кўз қилмасдан тақиб юриши лозим. Ўқ отар қуролдан эса ходимлар фақат ўзини ҳимоя қилиш ёки бошқаларнинг ҳаётини сақлаб қолиш ё оғир жароҳат олишига йўл қўймаслик мақсадидагина фойдаланиши мумкин.\nБу қалтис мавзу МПМ доирасидаги мониторинг гуруҳи аъзолари учун қанчалик муҳим? Халқаро экспертнинг фикрича, ёпиқ муассасаларда ишлатиладиган қурол ва махсус воситаларни кўздан кечириш орқали ҳам ўша муассасада қонун талабларига нечоғлик риоя қилинаётгани хусусида зарур тушунчага эга бўлиш мумкин.\nМисол учун, тийиб туриш учун мўлжалланган махсус восталарнинг қачон ва қаерда ишлаб чиқарилганига доир маълумотлар билан танишиш, авваламбор, бу махсус воситаларнинг ушбу муассасада қўлланилишига расман рухсат этилгани борасида аниқ маълумот олиш имконини беради. Шу билан бирга, муддати ўтган ё нобоп сақланган тийиб туриш воситалари мавжудлигини аниқлаш мумкин бўлади. Зеро, резина ўқ муддати ўтганидан сўнг қаттиқлашиши, кимёвий восита эса эскириши оқибатида инсонга меъёрдан ортиқ азоб бериши мумкин.\nМаълумки, тартиб-қоидаларга биноан, тийиб туриш воситалари муайян ҳодисалар муносабати билан қўлланилади ва бу ҳолатларнинг ҳар бири алоҳида қайд этиб борилади. Қайд этиш дафтарлари билан танишилганда эса, маҳбусларнинг шикоятлари билан қурол ва махсус воситалар қўлланилган ҳолатлар ўртасидаги боғлиқликни таҳлил қилиш имкони туғилади.\nМашғулот давомида халқаро экспертлар маҳбусларнинг ўз жонига қасд қилиши муаммосига ҳам атрофлича тўхталдилар.\nБМТ Қийноқларнинг олдини олиш бўйича кичик қўмитаси раиси ўринбосари Виктор Захария қамоқхоналарга мониторинг учун борилганда бўладиган ёки шундай ташрифдан кейин келиб тушадиган шикоятлар билан ишлаш масаласи бўйича мавжуд пиринциплар, ёндашувлар ва механизмлар ҳақида сўз юритди. Бу борадаги халқаро стандартлар ва илғор амалиёт билан тингловчиларни таништирди.


COVID-сертификатини мигрантлар энди ярим йилгача олса бўлади 270\nЭндиликда мигрантлар Россияда олти ойгача бўлган муддатга COVID-сертификат олишлари мумкин бўлади. Бунинг учун антителага анализ топширган бўлиш керак.\nРоссиядан ташқарида аввал коронавирус билан касалланган ёки чет эл вакцинаси билан эмланган мигрантларда антитела бор бўлса COVID-сертификат олишлари мумкин бўлиши ҳақида Россия ҳукумати бош вазир ўринбосари Татьяна Голикова маълум қилди.\nУнинг сўзларига кўра, Россия бу ишни бошқа давлатлар билан биргаликда амалга оширмоқда. Аммо ҳозирча эмланганлик ҳақидаги сертификатлар давлатлар билан ўзаро тан олиш амалиёти мавжуд эмас..\nГоликова, шунингдек, агар кимдир аввалроқ коронавирус билан кассалланиб, лекин бу ҳақида маълумотномаси бўлмаса, Россияда антителага тест топшириб CОВИД-сертификатларини олишлари мумкинлигини айтиб ўтди. Унинг таъкидлашича, гап ПЦР тести ижобий бўлган, аммо шифокорга бормаган беморлар, шунингдек, касаллик симптомларсиз ва бу коронавирус юқтирганини фақатгина тест топширгандан сўнг билиб олган беморлар ҳақида кетмоқда.\nШунингдек, Россияда 14 январь куни жамоат жойларида QR кодлари тўғрисидаги қонун лойиҳасини кўриб чиқиш ҳам эпидемиологик вазиятнинг ривожланишидаги ноаниқлик туфали қолдирилди.


Ўзбекистон Президенти: Ўзи меҳнат қилиб, натижага эришган оила (...)\nЎзбекистон Президенти: Ўзи меҳнат қилиб, натижага эришган оила баракали бўлади, соғлиғига қарайди, фарзандларини яхши ўқитади\nПрезидент Шавкат Мирзиёев Сурхондарё вилоятига ташрифи давомида бугун Шеробод туманидаги анорзорларни кўздан кечирди, деб хабар бермоқда «Дунё» АА мухбири.\nДавлатимиз раҳбари Матбуот хизмати маълум қилишича, Ўзбекистон Президенти иқтисодий комплекс олдига вазифа қўяр экан, ҳар бир ҳудуднинг хусусиятларидан келиб чиқиб лойиҳа қилиш, «ўсиш нуқталари»ни топиб, ривожлантириш зарурлигини таъкидлайди.\nЎтиш даври - кураш даври. Ҳаётимизни ўзгартириш, дунё бозорида ўрнимизни топиш учун курашишимиз, манфаат берадиган ишни қилишимиз керак. Асосий мақсадимиз - оилаларнинг даромадини кўпайтириш. Ўзи меҳнат қилиб, натижага эришган оила баракали бўлади, соғлиғига қарайди, фарзандларини яхши ўқитади. Билимли болалар келажакда ўз йўлини топиб олади, - деди Президент.\nБизда анорчилик бўйича анъана бор, лекин илм йўқ, китоб йўқ, лаборатория йўқ. Анор жайдари усулда етиштириляпти. Касалликдан ҳимоя қилишни ҳамма ҳам билмайди. Энг катта нарса - нав керак. Кейин шу навни хонадонларга киргазиш зарур, - деди Шавкат Мирзиёев.


Украина депутатлари марихуанани легаллаштиришни қўллаб-қувватламоқда\n21 Yanvar 14:30 / Published in Жаҳон\nУкраинада марихуана қонунийлаштирилди\nХалқ хизматкори партиясининг вакили Михаил Радуцкийнинг айтишича, марихуана Украинада қонунийлаштирилиши мумкин.\n“Умуман олганда, миллат соғлиқни сақлаш қўмитаси наша тиббий мақсадларда қонунийлаштирилиши ғоясини қўллаб-қувватлайди, улардан фойдаланиш қатъий назорат остида. Энди тиббий марихуана қонунийлаштириш учун бир қатор қонунчилик ташаббуслари мавжуд. Халқ соғлиғи бўйича қўмитанинг навбатдаги йиғилишларидан бирида биз мутахассислар билан биргаликда уларни кўриб чиқамиз”, — деди «Халқ хизматкори» партиясидан депутат Михаил Радуцкий.\nУнинг қўшимча қилишича, депутатлар экспертлар билан биргаликда қонунчиларнинг барча тафсилотлари ва ташаббуслари инобатга олинадиган қонун лойиҳасининг бир вариантини келишиб олишади.\nМарихуанани қонунийлаштириш масаласи Президент Владимир Зеленский ташаббуси билан ўтказилган Бутун Украина сўровида кўтарилди. У маҳаллий сайловлар куни — 25 октябр куни бўлиб ўтди. Сўров натижаларига кўра, респондентларнинг 64,88% канабисни қонунийлаштирилишини қўллаб-қувватламоқда.\n2020 йил сентябр ойида Олий Рада спикери Дмитрий Разумков Украина жамияти ҳали қисқа ўқли қуролларни, фоҳишабозлик ва марихуанани на руҳий, на диний, на тарихий жиҳатдан қонунийлаштиришга тайёр эмаслигини тан олди. Бунгача Украинанинг Соғлиқни сақлаш вазирлиги парламент тиббий каннабисни қонунийлаштириш тўғрисидаги қонун лойиҳасини кўриб чиқиши мумкинлигини тан олди.\nЁзда Украинанинг Киевдаги президенти девони яқинида марихуанадан тиббий мақсадларда фойдаланишни қонунийлаштиришни талаб қилган митинг бўлиб ўтди. Митингда 100 га яқин киши иштирок этди.\nTagged under: МАРИХУАНА, ОЛИЙ РАДА, УКРАИНА, ҚОНУНИЙЛАШТИРИШ\nЛукашенко Белоруссия ишлаб чиқарувчиларини ҳимоя қилди


Ҳар кўнгилда байрам шукуҳи | Янгиликлар | Андижон вилояти ҳокимлиги расмий портали\nБош саҳифа / Янгиликлар / Ҳар кўнгилда байрам шукуҳи\n“Азиз ватандошлар, ҳар кунингиз Наврўз бўлсин!” шиори остида ташкил этилаётган байрам тадбирлари вилоятимизнинг ҳар бир шаҳру туманларида, маҳаллалар ва гузарларда ўзига хос тантана сифатида нишонланмоқда. Бу, жойларда ўтказилаётган байрам тадбирларида яққол акс этмоқда.\nИзбоскан тумани маданият ва истироҳат боғи бугун ҳар кунгидан гавжум бўлди. Тумандаги ҳар бир жамоа, ташкилот ва муассаса умумхалқ байрамига катта тараддуд кўрди. Мактаблар, мактабгача таълим, ўрта махсус, касб ҳунар таълими муассасалари, маҳалла фуқаролар йиғинлари, фольклор жамоалари, ҳунармандлар намойиш этган баҳорий таомлар кўргазмалари, қўл меҳнати намуналари, ёш спортчи ва санъаткорларнинг чиқишларида ўз ифодасини топди.\n- Бу йилги Наврўз байрами шукуҳи ҳар сафаргидан ўзгача, - дейди меҳнат фахрийси Боқижон Сотводиев. – Ишонасизми, бугунги тадбирга ҳар бир жамоа қаттиқ тайёргарлик кўрди. Байрам арафасида фойдаланишга топширилган аҳоли бандлигига кўмаклашиш маркази биноси, хусусий тадбиркор Сардор Боқижонов томонидан ишга туширилган 20 иш ўрнига эга “Мароқанд-2” кафеси ва бошқа объектлар бунга мисол бўла олади.\nПахтаобод туманидаги байрам тадбирлари “Отуш” гуруҳиниг уйғурча яллалари билан бошланди. Умумтаълим мактаблари тайёрлаган саҳна кўринишлари, жажжи кичкинтойларнинг кўкламга аталган шеърларига уланиб кетди. “Келин саломлар”, “Қизларжонлар” клублари аъзоларининг чиқишлари, тумандаги барча корхона, ташкилот ва муассалар жамоаларининг баҳорий таомлар кўргазмалари меҳмонларда ажиб таассуротлар уйғотди.\n-Йил бошидан буён туманимизда ўзгача кўтаринкилик, - гап бошлайди Юқори маҳалла фуқаролар йиғини раиси Одинахон Солиева. – Ҳукуматимиз эътибори туфайли пахтаободликлар турмушида янги саҳифа очилди, десам муболаға бўлмайди. “Обод қишлоқ” дастури боис ҳамма ҳаракатга келди. Ўзгаришлар кўчаларимиз, маҳаллаларимиз, хонадонларимизгача кириб борди.\nБайрам тантаналарида республика Маънавият ва маърифат маркази тарғибот гуруҳи иштирок этди. Катта дошқозонларда қайнаётган сумалакни ковлаш асносида меҳмонлар ҳам эзгу ишларни ният қилдилар. Давра қуриб ўтирган ташкилот, муассаса, корхона, маҳалла вакилларининг шўх куй ва қўшиқлар остидаги гурунги ҳеч қандай ғуборга ўрин қолдирмади.\nАндижон туманидаги Наврўз шодиёнасида китоб савдоси ташкил этилганлиги билан эътиборни тортди. “Шарқ зиёкори” масъулияти чекланган жамиятининг вилоят филиали уюштирган мазкур ярмарка кўпчиликни ўзига жалб қилди. Кун давомида 100 дан ортиқ адабиётларнинг сотилганлиги юртдошларимиз ўртасида китобхонликка алоҳида аҳамият берилаётгани инъикосидир. Маҳаллалараро ўтказилган “Ош танлови”да Найман МФЙ н тумавакили Баходиржон Муҳаммаджонов биринчи ўринни олди.\nТурли мусобақаларда зафар қучган умидли спортчиларга туман ҳокимининг совғалари топширилди.\nҲар бир ҳудудда “Палов сайли”, баҳорий таомлар кўргазмалари, спортчи ёшларнинг чиқишлари меҳмонлар ва юртдошларимиз томонидан олқишлар билан қарши олинди. Байрам тадбирлари туманлар баддий ҳаваскорлик жамоаларининг катта концерти билан янада файзиёб бўлди.\nХалқона руҳга йўғрилган бу йилги Наврўз табиат билан уйғунлик касб этиб, қадриятларимиз намойишига айланди.\nКиритилган вақти: 17/03/2018 16:48\tКўрилганлиги: 151\nЖами мурожаатлар: 1257 (100%)\nКўриб чиқилган: 1013 (81%)\nКўриб чиқилмоқда: 244 (19%)


Ўзбекистонда ёввойи ҳайвонлар генафонди комплекс равишда муҳофаза қилинади\n19:23 / 21.07.2016\n21 июль куни Ўзбекистон Республикаси Олий Мажлиси Қонунчилик палатасининг навбатдаги мажлиси бўлиб ўтди. Бу ҳақда ЎзА хабар бермоқда.\nҚонун лойиҳаси биологик хилма-хилликнинг ажралмас қисми сифатида ёввойи ҳайвонлар генафонди комплекс равишда муҳофаза қилинишини таъминлашни назарда тутади. Қонун лойиҳасида давлат органларининг ваколатлари аниқ кўрсатиб қўйилмоқда ва ушбу соҳадаги муносабатларни тартибга солиш юзасидан уларнинг вазифалари белгилаб берилмоқда. Ҳайвонот дунёсини муҳофаза қилиш ва ундан оқилона фойдаланишга қаратилган амалий чора-тадбирларни амалга оширишда фуқароларнинг ўзини ўзи бошқариш органлари, нодавлат нотижорат ташкилотлари ва фуқароларнинг иштирок этишига тааллуқли нормаларни мустаҳкамлаб қўйишга алоҳида эътибор қаратилган.\nҚонун лойиҳасини тайёрлаш чоғида давлат бошқарувининг, фуқаролик жамияти институтларининг турли даражаларида унинг амалий муҳокама қилинишини ташкил этишга катта эътибор қаратилди. Қонун лойиҳасини муҳокама қилиш жараёнида етакчи мутахассислар, олимлар, тегишли соҳалар амалиётчилари, фуқаролик институтлари вакилларидан иборат Қонунчилик палатаси қўмиталари ҳузурида ташкил этилган эксперт гуруҳлари аъзолари фаол иштирок этдилар.\nҚонун лойиҳасининг муҳокамаси парламент қуйи палатасининг Демократик кучлар блоки ва мухолифатдаги фракциялари йиғилишларида ҳам бўлиб ўтди, йиғилишлар якунларига кўра ушбу норматив-ҳуқуқий ҳужжат юзасидан уларнинг нуқтаи назари шакллантирилди. Кўриб чиқиш якунларига кўра ушбу қонун лойиҳаси иккинчи ўқишда қабул қилинди.


“Сиз боксчисиз, яна уринг”: Ангренда ўқитувчи дарс пайти ўқувчини урди — (видео) - YANGILIK .RU yangilik.ru\n“Сиз боксчисиз, яна уринг”: Ангренда ўқитувчи дарс пайти ўқувчини урди — (видео)\nАнгрен шаҳар ХТБ мудири Роҳила Абдуқодирова 41-мактабда содир бўлган ҳолатга изоҳ берди. UzNews’нинг Ангрен шаҳар ХТБ мудири Роҳила Абдуқодировага таяниб ёзишича , мазкур ҳолат 4 февраль куни, 9-«В» синфга биология фанидан дарс ўтилаётган вақтда видеотасвирга олинган.\nМаълум бўлишича, ушбу ҳолат жорий йилнинг 4 февраль куни 41-мактабнинг биология фани ўқитувчиси З. Турдиева 5-соат дарс машғулоти вақтида 9-“В” синфда биология фанида видеотасвирга олинган.\nШу куни 9-”В” синф ўқувчиси Асадбек Қутбиддинов дарсга дафтарсиз келган. Ўқитувчи доскага мавзу ва режани ёзаётган пайтида А. Қутбиддинов рухсатсиз биринчи қатордан тўртинчи қаторнинг биринчи партасига бориб ўтирган ва дарс жараёнига халақит қиладиган қилиқлар қилиб, қолган барча ўқувчиларни дарсдан чалғитган.\nЎқитувчи ўқувчини кетма-кет беш мартадан қўп огоҳлантиришига қарамай, дарс жараёнига халал берган. Ўқитувчи мавзуни тушунтираётган вақтда ҳам ўқувчи яна ноўрин қилиқлар қилиб ўқитувчини ва ўқувчиларни дарсдан чалғитаётгани учун уни доска олдига чиқариб, нега бундай қилаётганлиги бўйича изоҳ беришини сўраганида, орқасига қараб яна қилиқ қилиб синфдаги ўқувчиларни кулдиргани учун ўқитувчи З. Турдиева ўқувчи А. Қутбиддиновнинг курткасини устидан бир мушт туширди.\nЎқувчи А. Қутбиддинов ўқитувчи З. Турдиевага “Сиз боксёрсиз, яна мушт тушуринг” деб ўқитувчини қуюшқондан чиқаргани учун ўқитувчи жаҳл устида ўқувчига бир неча бор мушт туширган. Ўқувчи дарс тугаганидан кейин яна ўқитувчини масхара қилиб хонадан чиқиб кетган. Ўқитувчи З. Турдиева бу ҳолат бўйича мактаб раҳбариятини ва синф раҳбарини огоҳлантирмаган. Сабаби ўқитувчи қон босими кўтарилиб хонада чамаси икки соатлар ўтириб, сўнг ўзи раҳбарлик қилаётган 6-“Д” синфда жорий йилнинг 5 февраль куни бўлиб ўтадиган тадбирга тайёргарлик кўрган.\nЖорий йилнинг 8 февраль куни ўқитувчи ҳар доимгидек 9-“В” синфда дарсни ўтган. Ўқувчи А. Қутбиддинов жорий йилнинг 4 февраль куни дарс машғулотларига халақит қилиб ўқитувчини қуюшқондан чиқаргани учун ўқитувчи З. Турдиевадан узр сўраб қилган ишидан минг бор пушаймон эканлигини маълум қилди ва ўқитувчи билан ўзаро келишиб олишди.\nЎқитувчи З. Турдиева ҳам ўқувчи ва унинг ота онасидан бўлиб ўтган ҳолат учун кечирим сўради.\nФарғонада ўз уйидан 1,9 минг доллар ва 3 млн сўм ўғирлаган ўғилга жиноят иши қўзғатилди\nТошкентда ички ишлар ходимининг формасида автотранспорт капотида томоша кўрсатганлар қамалди


Учқудуқ туманида ёшлар билан ишлаш тизимини янги даражага олиб чиқиш, уларни ижтимоий-ҳуқуқий ва психологик қўллаб-қувватлаш, касб-ҳунарга ўргатиш ва бандлигини таъминлаш ишларини самарали ташкил этиш муҳим вазифалардан.\nТуманда “Ёшлар дафтари” шакллантирилган бўлиб, ушбу дафтарга 612 нафар 30 ёшгача бўлган учқудуқлик йигит-қиз киритилган. Уларнинг 514 нафари ишсиз, 98 нафари ижтимоий, ҳуқуқий, психологик қўллаб-қувватлашга, билим ва касб ўрганишга эҳтиёжи ва иштиёқи бор бўлган ёшлар.\n– Навоий вилояти Марказий банк бош бошқармаси бошлиғи Исломбек Саидов ва “Микрокредитбанк” Навоий вилоят филиали бошқарувчиси Ҳусен Амонов, Учқудуқ туман ҳокими биринчи ўринбосари Фаррух Бафоев тумандаги "Аёллар" ва "Ёшлар дафтари"да бӯлган 19 та оилага 105 бош чорва моллари, 9 нафар тикувчилик фаолияти билан шуғулланиш истагида бўлган хотин-қизга тикув машинасини етказиб берди, – дейди туман ҳокимлиги матбуот хизмати раҳбари Райҳон Қодирова. – Амалга оширилган ишлар натижасида шу куннинг ўзида “Алтинтау” ОФЙ, “Мингбулоқ” ОФЙ ҳамда “Кокпатас” МФЙ даги 21 нафар “Ёшлар дафтари” ҳамда 14 нафар “Аёллар дафтари”га тушган фуқаронинг бандлиги таъминланди.\nУчқудуқ туманида ёшлар ва хотин-қизларнинг фаоллигини ошириш, уларни ижтимоий ҳимоя қилиш тизимини янада кучайтириш натижасида уларнинг бандлиги таъминланмоқда.


Фуқароларнинг ўзини ўзи бошқариш органлари, ИИБ, ҳокимиятлар кўп квартирали уй-жой фондини назорат қилиш ва кўп квартирали уйларни (ККУ) бошқариш органларининг ишига аралашишга ҳақлимилар?\n– «Кўп квартирали уйларни бошқариш тўғрисида»ги Қонунда кўп квартирали уй-жой фондини бошқариш ишларига давлат ҳокимияти органларининг аралашуви тақиқланади. ККУни бошқариш органлари фаолиятини мувофиқлаштириш Уй-жой коммунал хизмат кўрсатиш вазирлиги зиммасига юклатилган. Бошқарув органларини давлат назоратидан ўтказиш Уй-жой коммунал хизмат кўрсатиш вазирлиги ҳузурида фаолият кўрсатувчи Уй-жой фонди инспекцияси ва унинг ҳудудий инспекциялари ваколатларига киради (Қонуннинг 10, 12-м.).\nҲокимиятлар ёки улар мансабдор шахсларининг ККУни бошқариш органлари фаолиятига аралашувига йўл қўйилмайди. Ҳокимият фақат ККУни бошқариш органлари томонидан банк кредитларини олишда кафил бўлиши мумкин.\nККУни бошқариш органлари фуқароларнинг ўзини ўзи бошқариш органлари билан ҳудудларни ободонлаштириш ва кўкаламзорлаштиришга доир ишларни ташкил этиш ҳамда бошқа масалалар бўйича ҳамкорлик қилади (Қонун 49-м.). Бу муносабатлар ҳуқуқий чегаралар доирасидан чиқмаслиги керак.\nИчки ишлар органлари тегишли ҳудудда фуқаролар ва юридик шахсларга хусусий мулк ҳуқуқи асосида тегишли бўлган турар жойлардан ҳамда яшаш учун мўлжалланмаган жойлардан фойдаланилиши, шу жумладан паспорт режимига риоя этилиши, яшаётган шахсларнинг ҳисобга олиниши ва тегишли шартномаларнинг мавжудлиги юзасидан назоратни фуқароларнинг ўзини ўзи бошқариш органлари ҳамда уй-жой мулкдорлари ширкатлари билан биргаликда амалга оширади (УЖК 23-м. 4-қ.).


«Uzcard»да харидни бекор қилиб, пулни картага қайтариш функцияси ишга тушди\n«Uzcard»да харидни бекор қилиб, пулни картага...\n19.07.2018 21:49 0 3092\n«UzCard» терминаллари харидни бекор қилиб, пулни картага қайтариш имконига эга бўлди, деб хабар қилмоқда Ягона процессинг маркази.\nМарказ мутахассилари томонидан ишлаб чиқилган янги дастур барча POS терминалларда «Транзакцияни бекор қилиш» функциясини ишга туширади. Унинг ёрдамида терминалда амалга оширилган хато транзакцияларда ҳамда истеъмолчи маҳсулотни қайтарганида тўловларни бекор қилиш имкони пайдо бўлди.\n«Uzcard» карталари учун «Транзакцияни бекор қилиш» операциясидан харид амалга оширилган вақтдан бошлаб кун охиригача амалга оширилиши мумкин.\n«UnionPay» ва «MasterCard» халқаро пластик карталар учун эса, «Транзакцияни бекор қилиш» операцияси «Ҳисоб-китобни текшириш» функцияси амалга оширилгунига қадар, яъни соат 16:00гача амалга оширилиши мумкин.\nТўловни бекор қилиш учун чек керак бўлади. Маблағлар картага шу заҳотиёқ қайтарилади.\nЯнги дастурни ўрнатиш учун савдо нуқтаси вакиллари ўз банкларига мурожаат қилишлари керак бўлади. У ерда янги дастур бир неча дақиқа ичида ўрнатиб берилади.\nЖамият бугун, 10:55\nТехнология 22/01, 12:39\nИқтисодиёт 19/12, 09:23\n#АҚШ - 986\n#ИИВ - 94\n#Тошкент шаҳар ИИББ - 65\n#Ўзбекистон - 1195\n#Навоий - 90\n#Қозоғистон - 282\n#Бош прокуратура - 138


25 июнь,2017, 08:47 179\nБугун "Насаф" жамоаси биринчи давранинг сўнгги 15-тур учрашувини Наманганнинг “Навбаҳор” жамоасига қарши ўтказади. Учрашув Ғузор шаҳридаги “Ғузор” марказий стадионида соат 19:00да бошланади.\nБу учрашув жамоаларнинг чемпионатдаги 41-ўзаро учрашуви бўлади. Бунгача жамоалар 40 бор ўзаро куч синашишган. 21 учрашувда “аждарлар” ғалабага эришишган. 10та ўйинда “лочинлар”нинг қўли баланд келган. Қолган 9та баҳсда жамоалар муроса кўчасини танлашган. Тўплар нисбати 70-59 “Насаф” фойдасига.\nҚаршида бўлиб ўтган ўзаро учрашувлар тарихига назар: яққол устунлик “Насаф” томонида. Жамоалар Қаршида 20 марта куч синашишган. Уларнинг 17тасида “аждарлар” ғалабага эришган. Фақат 1 учрашувда муроса кўчаси танланган. Бу дуранг 2012 йили қайд этилган. Наманганликларнинг 2 учрашувда қўллари баланд келган. Бу учрашувлар 1998 ва 1999 йилги мавсумларда бўлиб ўтган. Тўплар нисбатини 47-18 кўринишда. “Насаф” фойдасига.\n“Навбаҳор” жамоасида битта йўқотиш бор, бугунги учрашувда дисквалификация туфайли Дилшод Жабборов “Навбаҳор”га ёрдам бера олмайди.\nБугун жамоамиз мухлислари “аждарлар”дан ғалаба кутишмоқда. Зеро, жамоамизнинг охирги мағлубияти уларни анча ранжитиб қўйган. Умид қиламизки, футболчиларимиз бугун бор маҳорати ва кучини намойиш қилишиб, ўз мухлисларига ажойиб байрам совғасини тақдим этишади.\nТарихда қоладиган Олий Лиганинг сўнгги турини кимлар бошқаради? 250 23.11.2017\nРўзиқул Бердиев: "Навбаҳор"нинг 2 футболчисига бўлган қизиқишимиз тўғрисидаги хабар асоссиз 1035 19.11.2017


Апрелнинг иккинчи ярмини қандай об-ҳаво билан бошлаймиз?\nАпрелнинг иккинчи ярмини қандай об-ҳаво билан...\n15.04.2018 17:32 0 1975\nЎзбекистон гидрометеорология хизмати марказининг хабар қилишича, 16 апрель куни Тошкент шаҳрида ҳаво ўзгариб туради, чақмоқ чақиб, ёмғир ёғиши мумкин. Ҳаво ҳарорати кечаси +11 ... +13 даража, кундузи +20 ... +22 даража иссиқ бўлади. Сониясига 7-12 метр тезликда шамол эсади.\nҚорақалпоғистон Республикаси ва Хоразм вилоятида ҳаво ўзгариб туради, ёмғир ёғиши мумкин. Ҳарорати кечаси +5 ... +10 даража, кундузи +12 ... +17 даража илиқ бўлади. Сониясига 5-10 метр тезликда шамол эсади, 12-17 метргача кучайиши мумкин.\nБухоро ва Навоий вилоятларида ҳаво ўзгариб туради, ёғингарчилик кутилмайди. Ҳаво ҳарорати кечаси +10 ... +15 даража, кундузи +18 ... +23 даража иссиқ бўлади. Сониясига 5-10 метр тезликда шамол эсади.\nСамарқанд, Жиззах ва Сирдарё вилоятларида ҳаво ўзгариб туради, ёмғир ёғиши мумкин. Ҳаво ҳарорати кечаси +10 ... +15 даража, кундузи +15 ... +20 даража иссиқ бўлади. Сониясига 5-10 метр тезликда шамол эсади, 12-17 метргача кучайиши мумкин.\nҚашқадарё ва Сурхондарё вилоятларида ҳаво ўзгариб туради, чақмоқ чақиб, ёмғир ёғиши мумкин. Ҳаво ҳарорати кечаси +12 ... +17 даража, кундузи +18 ... +23 даража иссиқ бўлади. Сониясига 5-10 метр тезликда шамол эсади, 12-17 метргача кучайиши мумкин.\nФарғона водийси вилоятларида ҳам ҳаво ўзгариб туради, чақмоқ чақиб, ёмғир ёғиши мумкин. Ҳаво ҳарорати кечаси +10 ... +15 даража, кундузи +15 ... +20 даража иссиқ бўлиши кутиляпти. Сониясига 5-10 метр тезликда шамол эсади, 12-17 метргача кучайиши мумкин.\nШунингдек, тоғли ҳудудлар — Чимён, Қамчиқ ва Нурафшонда ҳаво ўзгариб туради, чақмоқ чақиб, ёмғир ёғиши мумкин. Ҳаво ҳарорати кечаси +7 ... +12, кундузи +10 ... +15 даража илиқ бўлади. Нурафшонда эса кечаси +10 ... +15, кундузи +15 ... +20 даража илиши мумкин. Сониясига 5-10 метр тезликда шамол эсади, 12-17 метргача кучайиши мумкин.


Байден Каримов даврида Ўзбекистонда ишлаган дипломатни Киевга элчи қилиб юбормоқчи | Qalampir.uz\nБайден Каримов даврида Ўзбекистонда ишлаган дипломатни Киевга элчи қилиб юбормоқчи\nОлам\t26 Апрель 11:56 7265\nОқ уй Украинага Ўзбекистонда фаолият юритган дипломатни элчи қилиб юбормоқчи. Бу ҳақда кеча, 25 апрель куни Оқ уй матбуот хизмати хабар бериб, у ҳозирда Словакиядаги Америка дипломатик миссияси раҳбари лавозимини эгаллаб турганини таъкидлади.\nХабарда қайд этилишича, АҚШ Президенти мамлакатнинг Украинадаги элчиси лавозимига Бриджит Бринк номзоди кўрсатилганини эълон қилган.\n“Президент Байден бугун америкалик фахрий дипломат Бриджит Бринк номзодини Украинадаги Фавқулодда ва Мухтор элчи лавозимига кўрсатиш ниятида эканлигини маълум қилди”, дейилади матбуот хизмати хабарида.\nБринк номзоди АҚШ Сенати томонидан тасдиқланиши керак.\nУ аввал Давлат департаменти штаб-квартирасида ва Оқ уйдаги Миллий хавфсизлик кенгашида ишлаган. Дипломатик хизматдаги биринчи хорижий хизмат сафарида у 1997-1999 йилларда Белградда (Сербия) бўлган. 2014-2015 йиллар (Президент Ислом Каримов раҳбарлиги даври – таҳр.)да АҚШнинг Тошкентдаги (Ўзбекистон) элчихонаси раҳбари ўринбосари бўлган. 2019 йил 20 август куни Словакиядаги элчихонага раҳбарлик қилган.\n“У рус тилида гапиради, словак, серб, грузин ва француз тилларини ўрганган”, дейилади Оқ уй хабарида.\nАҚШнинг Киевдаги дипломатик миссияси раҳбари лавозимида 2019 йилнинг май ойигача Мари Йованович ишлаган. У Вашингтонга чақириб олингач, ушбу лавозим бўш турган эди. АҚШнинг Украинадаги Муваққат ишлар вакили ҳозирда Кристина Квин ҳисобланади. Йованович Киевга 2016 йилда Президент Барак Обама даврида тайинланган. 2019 йилнинг май ойида у ўзини садоқатсизликда айблаган Президент Дональд Трамп талабига кўра лавозимини тарк этган.\nАҚШ Бриджит Бринк\n19 Май 11:12 59552\n18 Май 22:13 33288\n18 Май 16:28 29830\n19 Май 16:20 26455\n19 Май 08:47 23197


Россиядаги ўзбек опа-сингиллар уруши: "У туғишга келдими?" - BBC News O'zbek\nРоссиядаги ўзбек опа-сингиллар уруши: "У туғишга келдими?"\nImage caption Россияда кўп ўзбекистонликлар норасмий турмуш қурганлар.\nБухоролик опа ўз синглисининг паспортини олиб қўйиб, уни тунда ёш боласи билан уйдан чиқариб юборди.\nМосквага ишлашга келган опа-сингиллар орасида жанжал чиқиб, опа ўз синглиси ва унинг боласининг паспортини олиб, Ўзбекистонга кетган. Хужжатсиз қолган аёл Би-би-сига ёш боласи билан сарсон бўлаётганини айтади.\nСуҳбатни тинглаш учун мана бу ерга босинг.\nБухоролик 27 ёшли Нодира (исми ўзгартирилган) тожик миллатига мансуб йигит билан бирга яшаб, ўғил фарзанд кўрган. Шу йилнинг май ойида тожикистонлик меҳнат муҳожири уни ташлаб кетган. Нодира қўлида боласи билан Ўзбекистонга қайтганида оила аъзолари қабул қилмаслигидан қўрқади. Шу вақтда Москвада ишлаётган опаси Гулмира (исми ўзгартирилган) синглисини ёнига ишлашга чақиради.\n- Сенга ёрдам қиламан, уй оласан, деди. Йўлкирамни тўлади, келдим. Озарбайжонларнинг дўконида ишладим, иш ҳақимни бермади. Пул бермаганини эшитиб опам паспортимни олиб, болам билан кечаси 12 яримда ҳайдаб юборди. Паспортимизни беринг, деб шунча ялиндим, бермади. - дейди Нодира .\nImage caption Нодира уйига қайтишга қўрқади.\nПаспортини опасидан олиш мақсадида Нодира полиция бўлимига мурожаат қилганини айтади. Унинг бу ҳаракати Гулмирани жаҳлини чиқарган. У синглисининг хужжатларини олиб, Ўзбекистонга кетиб қолган.\nНодира опаси йўлкирага берган қарзини ишлаб қайтармагани учун хужжатларини олиб кетиб қолганини айтади. У айни пайтда 1 ярим ёшли боласи билан Москвада хужжатсиз ва ишсиз.\nБухородан Гулмиранинг айтишича, унинг бу ҳаракатига синглисининг ишсиз қолгани эмас, ижара уйидаги йигит билан жанжаллашгани ва айниқса, Нодира "яна енгилоёқлигини бошлаши" сабаб бўлган.\n- Молимни сотиб, ўзи билан боласини йўлкирасига бердим. Келгач, 15 кун боласига қарадим, ишлади. Қандай ишлади, билмайман, пулиниям бермади. Ўша куни бир оғиз "энди жим юр" деганимга жанжал бўлди. Бу туғишга келганми, ишлашгами?! Ҳар йили ҳар кимдан туғади. Ўша куниям ярим кечаси бир эркак билан машинага ўтириб кетворди. Паспортини олиб қўйдим. Энг ёмон таъсир қилгани, полицияга боргани бўлди. Опам депорт бўлган, кетмай юрибди, деб айтиб берган. Қадримга ачиндим. Энди 300 доллар пулимни берсин, бериб юбораман, - дейди Гулмира.\nРоссияда никоҳсиз фарзанд кўргани учун ота-онаси, ака-опалари Нодирадан воз кечишган.\n- Паспортимни олсам бўлди, энди шу ерларда бир амаллаб кунимни кўриб юравераман-да..., - дейди Нодира.


Жаҳон Archives - Page 41 of 44 - hudud24.uz\n2021, 27-Yanvar | 17:35\nБош саҳифа Янгиликлар Жаҳон Саҳифа 41\nТоза ҳаво танқислашяптими?\nDilfuza Ergasheva - 17:53 / 11-02-2020 0\nЖаҳон соғлиқни сақлаш ташкилоти Ер аҳолисининг ўнтадан тўққизтаси ҳавоси ўта ифлосланган ҳудудларда яшашини кўрсатувчи тадқиқот натижаларини чоп этди. “Ҳавонинг ифлосланиши иқтисодиётдаги вазият ва одамлар яшаш...\nБир жангчига икки юз аскар тан берди\nDilfuza Ergasheva - 15:47 / 11-02-2020 0\nСмоленск яқинидаги қадимий Богородицко қишлоқчасида бир нафар уруш фахрийсига атаб парад уюштирилди. Ленинград жанги қатнашчиси 96 ёшли Михаил Кугелевнинг уйи ёнида икки юз нафар...\n«Темир хотин»! Бу қандай жазо?\nMadhiya Avazova - 15:14 / 11-02-2020 0\n«Темир хотин» ўтган замонларда Европада қўлланиладиган бир жазо тури. Бу жазо сохта пуллар ишлаб чиқарган жиноятчиларга нисбатан қўлланилган. Қадимда худди шундай жиноят содир қилган одамни темирнинг...\nПрезидент айиқни отолмади\nDilfuza Ergasheva - 09:40 / 11-02-2020 0\n1902 йилда АҚШ президенти Теодор Рузвельт овга чиқади. Унга итлар тишлаб ташлаган, дарахтга бойланган айиқни отишни таклиф этишади. Бечора айиқнинг аҳволи, унинг мунгли кўзларини...\nDilfuza Ergasheva - 20:50 / 10-02-2020 0\n2013 йили ўтказилган “Intel foundation young scientist award” танловининг иккинчи ўрни Американинг Калифорния штатидан Ойша Кхарега насиб этди. У ўзининг иқтидори ва бугунги кунда...\nҚайси маҳсулот энг хавфли?\nDilfuza Ergasheva - 17:33 / 10-02-2020 0\nОнколог Андрей Пилев Звезда телеканалига берган интервьюси қайси озиқ-овқат маҳсулотлари саратон хавфини келтириб чиқаришини айтди. Пилевнинг тадқиқотларига кўра, кимёвий ишлов берилган қизил рангли гўштни ҳаддан...\nDilfuza Ergasheva - 13:10 / 10-02-2020 0\nЯпонияда аввал эркакларга хизмат кўрсатилади, сўнгра аёлларга. Бу ҳолатни ресторанларда ҳам кўриш мумкин. Яъни, олдин эркакка ичимлик олиб келинади, кейин аёлга. Саломлашганда ҳам худди...\nҲуқуқ-тартибот ходимини тиз чўктирмоқчи бўлган талаба ўқишдан четлаштирилди\nDilfuza Ergasheva - 12:43 / 10-02-2020 0\nЎтгaн oй пoлиция xoдимлaри тaйёрлaш билим юрти тaлaбaси ғирт мaст ҳoлдa, пoлиция хoдимлaри oлдидa бaқириб-чaқиргaни интeрнeтдa мунoзaрaлaргa сaбaб бўлгaнди. Бу бaҳслaр ҳaли ҳaм тинмaяпти,...\n«Оскар» мукофоти ўз эгаларига топширилди\nDilfuza Ergasheva - 12:00 / 10-02-2020 0\n"Оскар" тақдирлаш маросими якунланди. У АҚШдаги Долби кинотеатрида 3,5 соат давом этди. Қуйида ғолиблар билан танишинг: Йилнинг энг яхши фильми: "Паразитлар"; Энг яхши мультфильм: "Ўйинчоқлар саргузашти 4"; Энг...\nҲиндистонда сув қувурларидан спиртли ичимлик оқа бошлади\nDilfuza Ergasheva - 11:29 / 10-02-2020 0\nҲиндистоннинг Триссур шаҳридаги кўп қаватли уйда ўн саккиз оила ичимлик суви муаммоси ва ювинолмаётганидан шикоят қилган, дея хабар беради “The News Minute”. Одамлар дастлаб алкоголнинг...\nСунъий интеллект кутилган натижани берадими?\nDilfuza Ergasheva - 11:11 / 10-02-2020 0\nМосквада беш йил ичида сунъий салоҳият синовдан ўтказилади ва яқин вақт ичида бундай қонун лойиҳаси Давлат Думасига тақдим этилади. Қонун лойиҳаси Президент Владимир Путиннинг...\nDilfuza Ergasheva - 18:59 / 09-02-2020 0\nМаълумотларга кўра, сўнгги 15 йилда кийим ишлаб чиқариш 2 мартага кўпайди. Бу эса қуйидаги оқибатларга олиб келмоқда: — ҳар йили дунёда 2 миллиард дона жинси...\nЖеки Чан коронавирусга қарши вакцина яратган инсонга 1 миллион юань ваъда қилди\nhudud24 - 18:05 / 09-02-2020 0\nАмерика ва Хитойнинг машхур кино актёри Жеки Чан коронавирусга қарши вакцина яратган инсонга миллион юань (143 минг доллар) мукофот беришини маълум қилди, дея хабар...\nБуюк Хитой деворими ёки «Қайғу девори»?\nDilfuza Ergasheva - 09:38 / 09-02-2020 0\nБуюк Хитой девори ҳақида эшитмаган киши бўлмаса керак. Агар тарихга назар соладиган бўлсак, Хитойнинг бутун тарихи мобайнида учта асосий девори бўлганлиги ойдинлашади. Уларнинг ҳар...\n1...404142...4441-саҳифа. Жами саҳифалар: 44


Кейрушнинг найранглари Куперга ҳам ўтадими ёхуд Ўзбекистон - Эрон учрашувлари тарихига назар\n10 сентябрь, 2018, 11:00 2085\n10-ўйинда 2-ғалаба қўлга киритиладими?\nХабарингиз бор, 11 сентябрь куни пойтахтимиз яна бир футбол байрамига мезбонлик қилади. Шу куни вакилларимиз “Миллий” стадионида форс юрти вакилларига қарши ўртоқлик учрашувида майдонга тушишади.\nШуни қайд этиш лозимки, вакилларимиз эронликларни ҳали бирор маротаба бўлсин Тошкентда енгишнинг уддасидан чиқа олишмаган. Статистик маълумотларга қизиқувчилар учун айтишимиз мумкинки, ҳамюртларимиз форсларни ўтказилган 9 ўйиндан 1 та учрашувда мағлуб этишган бўлса, қолган 7 та ўйинда рақиб ғалабани “илиб” кетган. Фақатгина 1 гина 2009 йилда ўтказилган ўйинда томонлар ўзаро муроса йўлини танлашган. Шунингдек, сўнгги 4 ўйиндан буён футболчиларимиз Эронга қарши ўйинни боши эгик ҳолда тарк этишмоқда.\nЭнди бевосита ўйинлар тарихига тўхталадиган бўлсак, Ўзбекистон ва Эрон терма жамоалари ўртасидаги дастлабки баҳс 1998 йилги Осиё ўйинларига тўғри келади. Вакилларимиз ушбу мусобақанинг чорак финал босқичида айнан форслар билан тўқнаш келган ва якунда 0:4 ҳисобида имкониятни бой бериб қўйишганди. Орадан 9 йил ўтиб, 2007 йилги Осиё кубогининг “С” гуруҳи 1-тури доирасида ҳамюртларимиз Эрон терма жамоаси билан яна тўқнаш келди. Бу сафар Рауф Инилеев бошқарувидаги жамоа 2:1 ҳисобида имкониятни бой бериб қўйганди. Хусусан, ўша ўйинда ҳамюртларимиз томонидан уюштирилган қарши ҳужумда Улуғбек Бақоев томонидан уюштирилган босим оқибатида эронлик ҳимоячи Раҳмон Ризои дош беролмай, бош билан ўз дарвозасини ишғол қилиб қўйганди.\nЎша Осиё чемпионатидан сўнг вакилларимиз 2009 йилда Эронни Тошкентда яна қабул қилишди. "Пахтакор" стадионида ўтган баҳс 0:0 ҳисобидаги дуранг билан якун топганди. Ҳар иккала терма жамоа 2012 йилнинг июн ойида Бразилияда ўтказиладиган Жаҳон чемпионати саралаш босқичи доирасида яна ўзаро тўқнаш келишди. “Жар” стадионида ўтган баҳс аслида Вадим Абрамов шогирдларининг тўла устунлигида ўтганди. Футболчиларимиз ҳатто форсларни ўз жарима майдони ичига қамаб қўйишнинг ҳам уддасидан чиқишганди. Аммо ўша ўйинга қўшиб берилган 4 дақиқа ўйин тақдирини умуман ўзгартириб юборганди. Хусусан, аввалига Игнатий Нестеров томонидан узатиб берилган тўп учун курашда Лутфулла Тўраев Андраник Темурянга имкониятни бой бериб қўйганди. Айнан 14-рақамли ярим ҳимоячи томонидан уюштирилган қарши ҳужум якунда Муҳаммад Ризо Халатборининг 90+3-дақиқада урилган голи билан якун топганди.\nТерма жамоамизнинг форсларга қарши 3-ўйини “Озоди”да ўтказилган эди. Тошкентдаги баҳсдан етарли хулоса чиқарган вакилларимиз форсларни ўз майдонида мағлуб этишнинг уддасидан чиқишган эди. Тошкентдаги баҳсдан сўнг ўтказилган жавоб ўйинидан фарқли равишда Миржалол Қосимов бошчилигидаги жамоа ҳимоявий ўйин эвазига ғалаба қозонишган. Хусусан, 71-дақиқада Сервер Жепаров томонидан амалга оширилган жарима зарбасидан сўнг Улуғбек Бақоев рақиб дарвозасини ишғол қилганди. Ўша ғалаба терма жамоамиз учун форслар устидан қозонилган ягона муваффақият бўлиб турибди.\nЎша ўйиндан кейин вакилларимиз ҳозиргача ҳамюртларимиз бирор ўйинда ғалаба қозониш тугул дуранг натижани ҳам қўлга кирита олишмаган. Шу ўринда қизиқарли статистика, умуман, Ўзбекистон ва Эрон терма жамоалари ўзаро учрашувлар тарихида ҳали бирор маротаба дурангга имзо чекишмаган.\n2015 йилдан буён футболчиларимиз 2 марта Тошкентда 0:1 ҳисобида мағлуб бўлишган бўлса, Эронда 2:0 ва 1:0 ҳисобларида имкониятни бой бериб қўйишган.\nДемак, 11 сентябрь куни “Миллий” стадионида ўтадиган баҳс икки терма жамоа ўртасидаги умумий 8 ўйин бўлади. Ушбу учрашувда вакилларимизнинг 4 та ўйинлик мағлубиятли серияси якун топадими, деган саволга аниқлик киритилади.\nШу ўринда яна бир қизиқ маълумот. 11 йил муқаддам терма жамоамизнинг Эронга қарши ўтказилган дастлабки учрашувида майдонга тушган ва умуман учрашув қайдномасига киритилган футболчилардан Виталий Денисов, Анзур Исмоилов, Марат Бикмаев, Игнатий Нестеров кабилар бугун яна форсларга қарши майдонга тушиши мумкин.\nЎзбекистон ва Эрон учрашуви (2:1) дан фоторепортаж


Миллий кутубхона Рауф Парфи тадбири ортидан Чўлпон тадбирини ҳам тўхтатди « Ўзбекистон Халқ Ҳаракати\n21 September 2018 - 20:53\nАлишер Навоий номидаги Ўзбекистон миллий кутубхонаси маъмурияти Рауф Парфининг 25 сентябрга мўлжалланган юбилейини тўхтатиш ортидан Чўлпон ижодига бағишланиб Франция элчихонаси билан ҳамкорликда 26 сентябрга режаланган тадбирни ҳам бекор қилди.\nТадбир ташкилотчиларидан бири Анвар Назирнинг 21 сентябрь куни «Элтуз» мухбирига билдиришича, таниқли француз олими, Чўлпонни француз тилига ўгирган Стефане Дудоигнон (Stéphane Dudoignon) иштирокидаги тадбир Франция элчихонаси ва Алишер Навоий кутубхонаси маъмурияти билан келишилган эди.\n«Кеча кутубхона директорининг ёрдамчисиман деган аёл менга чиқиб, тадбирни бекор қилишганини айтди», деди Анвар Назир.\nЧўлпон тадбирини тақиқлашга уч хил баҳона\nАнвар Назирнинг айтишича, тадбир юзасидан кутубхонага у бир неча бор қўнғироқ қилган. Унга телефонда уч марта уч хил баҳона айтилган.\n«Аввалига франциялик меҳмоннинг айни тадбирда иштирок этиш учун атиги уч кунга келаётганини била туриб буни октябрга кўчиришни сўрашди. Кейин ташқи ишлар вазири рухсати керак бўлди. Ундан кейин эса қайсидир агентликнинг изнини олиш керак, дейишди. Ҳозир эса «директоримиз билан яна гаплашайлик“, деб гўшакни қўйганича жавоб беришгани ҳам йўқ…», деди Анвар Назир.\nАнвар Назирнинг «Элтуз» мухбирига айтишича, бу кунни миллий кутубхона директорининг ўзи 26 сентябрь куни жой бўш эканлигини айтиб, Франция элчихонаси билан келишган ҳолда белгилаган эди, энди эса сентябрда кутубхонада тадбирлар кўпайиб кетганини таъкидлашмоқда.\n«Чўлпон ижодига бағишланган анжуманга францияликлар жуда кучли тайёргарлик кўришган, жумладан, «Кеча ва кундуз» романининг француз тилидаги таржимаси тақдимоти тайёрланган эди», деди Анвар Назир «Элтуз» мухбири билан суҳбатда.\nЧўлпон ижодига бағишланган тадбирни тўхтатишга уриниш бу каби илк ҳодиса эмас. Бундан аввал миллий кутубхона маъмурияти келишилган ҳолда 25 сентябрга мўлжалланган Рауф Парфи тадбири тўхтатилган эди.\nАнвар Назирнинг «Элтуз»га билдиришича, бундан илгарироқ ўзбек классик ёзувчиси Абдулла Қодирий тадбирида қатнашиш учун «Ўтган кунлар» романини инглиз тилига таржима қилган америкалик олим, Вашшингтон университети профессори Марк Риссга ҳам расмий виза берилмаган эди.\n«Бу воқеалар шунчаки тасодиф эмас, бу ерда фақат бир нарса – ҳукуматнинг ўзбек классик адабиётига ҳурматсизлиги намоён бўляпти», деди Анвар Назир.\nЎзбек ҳукуматидан хафамиз\nАнвар Назир француз олими иштирокидаги Чўлпон ижодига бағишланган тадбирни Франция элчихонаси билан келишиб, уларга тегишли бинода ўтказишни мўлжаллаётганини айтди.\n«Ўша ерда Француз альянси биноси бор, ё ўша ерда қиламиз, ёки бошқа жой қидирамиз», деди Анвар Назир.\nШунингдек, у Рауф Парфи юбилейини ҳам шахсий тартибда балки «Ойбек» музейида ўтказиш ниятида эканини билдирди.\n«Ўтказмасак бу шармандалик бўлади. Давлат бизга жой ажратмади. Ҳамма тадбирларимиз ўзимизнинг шахсий ташаббусимиз билан бўлади. Чунки Рауф Парфи бизга керак, Чўлпон бизга керак, Қодирий бизга керак! Ўз классикларидан юз ўгираётган ўзбек ҳукуматидан биз қаттиқ хафамиз ва норозимиз», деди Анвар Назир «Элтуз» мухбири билан суҳбатида.


Клопп "Ливерпуль"дан кетганидан сўнг нима қилади?\n16 сентябрь, 2020, 22:25\nБу саволни нега Гвардиолага беришмайди?\n"Ливерпуль" бош мураббийи Юрген Клопп мерсисайдликлар сафидан кетгач, дарҳол бошқа жамоани бошқариш ниятида эмаслигини айтди.\n“Мендан “Ливерпуль”ни тарк этгач, нима қилишим ҳақида кўп сўрашади. Нега бундай саволларни “Манчестер Сити” бош мураббийи Гвардиолага ҳам бермасликлари ғалати. Чунки, унинг шартномаси 2021 йилда тугайди.\nМенинг “Ливерпуль” билан яна 4 йиллик шартномам бор ва бу вақт ичида кўп нарса ўзгариши мумкин. Агар мен янги шартнома имзоламасам, бир йил дам оламан. Дарҳол янги жамоани бошқармайман”, - дейди германиялик мутахассис.\n53 ёшли Клопп “Ливерпуль”ни 2015 йилдан буён бошқариб келмоқда.


Ҳаракатлар нимадан дарак беради? » Скачать музыку бесплатно новинки музыки 2016-2017\nҲаракатлар нимадан дарак беради?\nКомментариев: 0 Просмотров: 325\nҲаяжонланиш ҳаммага хос ҳолат. Кўпчилик бундай пайтда асабийлашади ва асабийлашаётганини яширишга уринади. Катта компанияларга суҳбатга борилганда, кўча-кўйдаги кутилмаган қалтис ҳолатлар, ноқулай кийим ва шу каби ҳолатларда ҳаяжонланганимизни яшириб, гўё ожизлигимиздан уялган бўламиз. Аммо биз яширишга уринган ҳолатни юз-кўзимиз, ўзимизни тутишимиз ошкор қилади. Танамиздаги асаб толалари биз бирор муаммога йўлиқиб асабийлашганимизда ёки ҳаяжонланганимизда хатти-ҳаракатларимиз ва мимикаларимиз орқали ҳолатимизни акс эттиради. Қуйида шу хусусда фикр юритилади. Унга кўра суҳбатдошингизнинг хатти -ҳаракатларини кузатиб, у нимадан ташвишланаётганини билиб олишингиз мумкин. Кўзни яширишга уриниш Хорижда полиция ходимлари жиноят содир қилганда гумон қилинаётган киши чироқ ёки ёниб турган нарсага қарашдан ўзини олиб қочишини таъкидлашган. Одатда, суҳбатдошингиз қаршингизда қора кўзойнагини ечмай турса, билингки, у ўзининг хатоси ё айбини билади ва атрофдагилардан шунинг учун уялади. Сочларини ўйнаш Одатда қизлар ҳамдарлик билдирганда ёки нозланганда сочларини ўйнашади. Аммо шу билан бирга бу ҳаракат қиз боланинг қандайдир ташвиши борлигига ҳам ишора қилади. Қаршингиздаги қиз қошларини чимириб, сочини ўйнай бошласа билингки, у сиздан қандайдир муаммони яширяпти. Лаблар пирпираса Суҳбат давомида қаршингиздаги инсоннинг лаблари пирпираса — у аниқ стрессни бошдан кечираяпти! Баъзан ёлғондан ўзини беташвиш кўрсатиш учун кулмоқчи бўлади ёки лабларини қаттиқ тишлаб олади. Бу эса унинг бошқа бир шахс босими остида қолганлигидан дарак беради. Бармоқлар ишораси Бармоқ ҳаракатларининг бир неча тури бўлиши мумкин. Шунингдек, бармоқлар мимикаси эгасининг муаммолари кўплигидан далолат беради. Агар суҳбатдошингиз дам бармоқларини қисиб, дам қўлларини мушт қилиб тугса, билингки, унинг қаттиқ жаҳлини чиқаришган ва шунинг учун у сиз билан мулоқотга киришишдан чўчияпти. Эснаш[/b] Албатта қаршингиздаги одам кетма-кет эснаса сиз уни ё қаттиқ чарчаган, уйқуси келяпти деб ўйлайсиз ёки суҳбатдошини менсимаяпти, деган хаёлга борасиз. Ваҳоланки, у ечимсиз муаммолар қаршисида қолиб кетган ва низоли вазиятдан қандай қутулиш йўлларини излаяпти. Юзни сийпалаш Агар қаршингиздаги инсон тинмай юзига тегинаверса, демак у ҳаяжонланаётгани ва ёки муаммоларидан ташвишга тушаётганини суҳбатдоши сезиб қолишидан чўчияпти. Кўп ҳолларда асабийлик юз ифодасида намоён бўлади. Юзини тинмай сийпалаётган суҳбатдошингиз эса гўёки юзидаги ифодани қўли билан ўзгартиришга уринади. [b]Ҳар қандай ҳолатда ҳам асабийликдан сақланиш керак. Унутманг, асаб толалари қайтиб тикланмайди ва дунёдаги ҳеч бир нарса асабийлашишингизга арзимайди. Шунингдек қаршингиздаги инсон ким, қандай ҳолатда бўлишидан қатъи назар сиз унга самимий муносабатда бўлинг, сўзларини жон қулоғингиз билан тинглашга ҳаракат қилинг. Балки асабий ҳолатдаги суҳбатдошингиз сизнинг мулойим табассумингиз сабабли ҳаяжонини енгиб, муаммоларига ечим топар? Хушчақчақлик ва мулойимлик - комил инсоннинг асосий фазилатларидан бири эканини унутманг! Manba: xabardor.uz\nTeglar: Turfa olam Категория: Интересная информация UZ Нашли ошибку?


Туркия Суручдаги теракт туфайли Сурия билан чегарасини мустаҳкамлайди\n07:14 / 21.07.2015\n20 июль куни Туркиянинг Суруч шаҳрида амалга оширилган теракт туфайли мамлакатнинг Сурия билан чегараларини қўриқлаш ишлари кучайтирилади. Бу ҳақда Туркия бош вазири Аҳмад Довудўғлу маълум қилган.\n"Биз қуролли кучлар хизмати вакиллари билан йиғилиш ўтказдик ва келгусида амалга ошириладиган ишлар бўйича гаплашиб олдик. Сурия билан чегараларда узоқ муддатга мўлжалланган чора-тадбирлар жорий қилинади", дейди бош вазир матбуот анжумани вақтида.\nЭслатиб ўтамиз, 20 июль кунининг иккинчи ярмида Сурия билан чегаралар яқинида жойлашган Суруч шаҳрида 18 ёшли террорчи қиз ўзини портлатиши натижасида 30 киши ҳалок бўлиб, 100 нафардан ортиғи тан жароҳатларини олишди. Тахминларга кўра, бу теракт "ИШИД" томонидан уюштирилди.\nБу ерда социалист ёшлар жамияти федерациясининг 300га яқин ёш вакиллари яшаган. Hurriet газетасининг хабар беришича, портлаш федерациянинг талабалари бир неча ойлар давомида “ИШИД” террорчилик гуруҳи назоратида бўлган Суриядаги Кобани шаҳрини тиклагани у ерга боришни режалаштираётганлари ҳақида матбуотга эълон қилмоқчи бўлганларида содир этилган.


Kutubxona - Agata Kristi. Shohida (hikoya) / Kiril\nSiz shu sahifadasiz: Agata Kristi. Shohida (hikoya) / Kiril\nАсар номи Шоҳида (ҳикоя)\nЖиноий иш бўйича жалб этилган жаноб Мейхерн ўрта бўйли, қотма, дид билан кийинадиган олифтанамо киши эди. У адвокатлар ичида ўзига яраша обру-еътиборга эга эди. Унинг кулранг ва ҳар бир нарсага диққат билан боқадиган ўткир кўзлари суҳбатдошига унинг қанчалик идрокли киши эканини кўрсатиб турарди. Адвокат ўз мижозлари билан қуруққина гаплашса-да, гап оҳангида бадхоҳлик аломати сезилмасди. Унинг бу галги мижози қастдан одам ўлдиришда айбланаётган эди.\n— Биламан, — деди сўник ва умидсиз товушда. — Сиз илгариям огоҳлантириб эдингиз. Аммо... ғараз ниятда ва шафқацизларча одам ўлдирганликда айбланаётганимга ишонолмаяпман.\n— Сиз мени чиндан айбдор санайсизми? — сўради Леонард Воул. — Xудо ҳаққи қасам ичаман, менинг айбим йўқ. Шунчаки қутулиб чиқиш мушкул бўлган тўр ичига тушиб қолганман. Лекин мен ўлдирганим йўқ. Ўлдирганим йўқ!\n— Барча далиллар сизга қарши, жаноб Воул. Шундай эса-да, ишонаман сизга. Xўш, фактларга қайцак, Сиз Эмили Френч хоним билан қандай танишгансиз?\n— Оксфорд стритда эдим. Бир кекса аёл кўчани кесиб ўтаётганди. У бир қанча тугунларни кўтариб кетаётганида, юлнинг ярмига бориб, уларни қўлидан тушириб юборди. Уларни йиғиб оламан, деганида, шитоб билан кетаётган автобуснинг тагида қолиб кетишига оз қолди ва бир амаллаб пиёдалар йўлагига етиб олди. Мен сочилиб ётган тугунчаларни йиғиб, чангни қоқиб аёлнинг қўлига тутқаздим.\n— Албатта йўқ. Шунчаки одамгарчилик юзасидан килдим бу ишни. Рост, у менга қўюқ миннатдорчилик билдирди, ҳатто елкамни қоқиб, бунақа олижаноблик ҳозирги ёшлар учун танқис бўлиб қолганини ҳам айтиб ўтди. Xуллас, кейин мен йўлимда давом этдим. Мен у билан бир куни келиб қайта кўришиб қолишимизни хаёлимга ҳам келтирмаганман. Бироқ ҳаёт кутилмаган тасодифларга тўла. Кунларнинг бирида уни бир ошнамнинг уйида кечки овқат маҳали учратиб қолдим. У мени дарров таниди ва яқиндан танишишни таклиф этди. Оти Эмили Френч экани ва Криклвудда яшашини ўшанда билганман. Пича гурунглашдик. У фикримча киришимли аёл экан Кейин у мени уйига таклиф қилди. Мен имкон топсам бирор куни уникига ўтишимни айтдим, у эса аниқ бир кунни тайинлашимни сўради. Мен унинг уйига боргим келмаётган бўлса-да... унинг таклифини рад этиш ноқулай ва беодоблик бўларди... Шанбани белгилаганимиздан кейин у кетди. Ошналарим унинг жуда бой аёл экани, каттакон бир уйда, биттагина оқсоч ва саккизта мушуги билан яшашини айтишди.\n— Агар сиз буни атайлаб аёлнинг ўзидан сўраб олган деб ўйлаётган бўлсангиз... — Воул шу тариқа алам билан ўзини оқлашга тиришган пайтда Мейхерн унинг гапини охирига етказиш учун имкон бермади.\n— Ахир, аслида...\n— Афсус, минг афсус, — Адвокат ўз қизиқишлаприни яшириб ўтирмади. — Аммо сизнинг дангал гапларингиз менга ёқяпти. Xуллас, сиз мисс Френч билан танишиб олдингиз. Бу танишув биргина ташриф ила тугамади, албатта, тўғрими? Сиз Криклвудга катнашда давом этдингиз. Қизиқ, сиздек келишган, ёш ва бақувват йигитнинг ўша кекса хоним билан учрашиб туриш учун вақт топа олиши бироз шубҳали. Уни сизга яна нима боғлаб турган бўлиши мумкин?\n— Йўғ-е, унга бунинг нима кераги бор? — у адвокатга ғалати қараб қўйди.\n— Даҳшат! Бундан чиқди, мен турли йўллар билан қўрқитиб, мисс Френчни менинг фойдамга васиятнома ёзишга мажбур қилганим ва уйда ҳеч ким йўқ пайтда уни... Эрталаб эса у ўлик ҳолда топилган. Ў, парвардигор, бу не кўргулик?\n— Уйда ўша куни марҳумдан бўлак ҳеч ким йўқ деб ўйлаган бўлсангиз, адашасиз, жаноб Воул, — дея унинг гапини шарт бўлди адвокат. — Эсингизда бўлса, Жанет ўша куни ҳар кунгидан эртароқ уйига кетган — унинг дам олиш куни эди. Бироқ соат тўққиз яримларда орқага қайтишга тўғри келган. Жанет яширин юлакдан уйга кириб, тепага кўтарилган ва ичкаридан ғўнғир-ғўнғир овозни эшитиб қолган. Овозларнинг бири унинг бекасига тегишли бўлган, иккинчиси эса, қандайдир эркакники экан.\n— Тўққиз яримда... мен... — Бирдан Воулнинг юзига қон югуриб, кўзлари чақнаб кетди. — Тўққиз яримда? Мен озодман энди!!!\n— Бу вақтда мен уйда ўтирувдим. Xотиним буни тасдиқлаши мумкин. Тахминан, ўнта кам тўққизларда мис Френч билан хайрлашиб чиққанман. Тўққизу йигирмаларда мен кечки овқатга ўтиргандим. Ё раб, ўзингга шукур!\n— Ахир, мен... — Воул нима дейишини билолмай, сўзини йўқотиб қўйди. — Ҳар ҳолда менинг бу ерда ҳеч канақа айбим йўқ. Далилим бор. Сиз дарҳол хотиним Ромейн билан учрашишингиз керак. У менинг гапларимни тасдиқлайди.\n— Xотинингизнинг кўрсатмасини яна ким тасдиқлаб бериши мумкин?\nВоуллар оиласи Педдингтон-Гриндаги кичкина, назарногир бир уйда туришарди. Жаноб Мейхерн ўша ёққа йўл олди.\nЭшикни Воул "қатнаб ишлайди" деб айтган ўрта яшар, миқти хизматкор аёл очди.\n— Манавини кўрсацанигз қабул қилса керак, — адвокат шундай дея ташрифномасини унга узатди.\n"Ғалати аёл экан. Шунақа бетаъцирки, ғашинг келади" – ўйлади Мейхерн. Бу аёл билан учрашган илк дақиқада у ўзини бироз ноқулай сезганди. Ҳозир унинг қаршисида жавобини топиш ўта мушкул бўлган бир жумбоқ турарди, гўё.\nБу савол бояқиш адвокатни тамоман шошириб қўйди ва журъацизгина саволини қайтарди.\n— Эрим эмас, — қайтарди у ва анчагача жим қолди. — Мен Венада актриса эдим. Эрим бор эди, ҳозир ҳам бор, фақат... жиннихонада. Кўряпсизми, Воул билан бизнинг никоҳимиз қонуний эмас. Ва мен бундан хурсандман.\n— Сиздан фақат бир нарсани эшитишни истардим, — жаноб Мейхерн яна ҳис-туйғулардан мосуво адвокат Мейхернга айланди, — Сиз нима сабабдан ўз э... Жаноб Воулга нисбатан қарши оёққа турдингиз?\n— Ҳозир ҳам ишонаман унга, — деди жаноб Мейхерн. — Xайр.\nУ кўчада кетиб бораркан, кўз ўнгидан Ромейннинг қиёфаси кетмасди. Ғалати аёл. Тушунарсиз ва хавфли аёл... Полиция маҳкамасида дастлабки тергов ишлари жадал борарди. Жиноий ишнинг асосий шоҳидлари мақтуланинг жорияси Жанет Маккензи ва келиб чиқиши австрис бўлган Леонард Воулнинг хотини саналмиш Ромейн Xейлгер эдилар.\nВоул иши судга оширилди. Суд бошланишидан сал аввалроқ кечки почта орқали Мейхерн бир мактуб олди. Xат ифлос хатжилдда, арзон қоғозда ва ажи-бужи ҳарфларда ўта саводсизлик билан битилган эди. Мейхерн хатнинг мазмун-моҳиятидан тўла хабардор бўлиш учун уни икки қайта ўқишга мажбур бўлди. Xатни таъсирчан кўрсатишга уринган ғализ жумлалар олиб ташланса, қолган бирикмалар соф инглизча шаклга солинса, қўйидаги маъно келиб чиқарди: "Ҳурматли жаноб! Сиз анави бечоранинг иши билан шуғулланаётган бўлсангиз керак. Агар сиз унинг ажнабий хотини ҳақида бирор қизиқарли гап эшитишни истасангиз, бугун кечки пайт Степнига етиб келинг. У ердаги ўн олтинчи уйда мисс Могсннинг уйини сўранг. Ўзингиз билан икки юз фунт ола келишни ҳам унутманг".\nХуллас, жаноб Мейхерн қарор қилди...\n— Xўш, мени ўпмоқчимисан? Йўқ? Ўзим ҳам шунақа деб ўйловдим. Бир пайтлар мен ҳам ҳурлиқо эдим. Юзимдаги бу нақши нигор қаердан келганини биласанми? Купоросдан. Анавилар...— у шундай дея оғиз олиб бўлмайдиган ҳақоратомуз гапларни ёғдира кетди. У гапириб тинчиганидан кейин ҳам қўлларининг тинимсиз қалтироғи босилмади.\nМисс Мгсон айёрона кўз қисди:\n— Xат. Ўша аёлнинг хати. Xўш, бунга нима дейсан? Фақат, у менинг қўлимга қандай тушиб қолганини сўрамасанг, бас. Икки юзни тўлайсан — хат сеники.\n— Мана, ол, жин урсин, — дея бир даста хатни унинг олдига ирғитди. — Сенга кераклиси энг тепада турибди. Жаноб Мейхерн хатлар боғламини очиб, уларни бирма-бир кўздан кечира бошлади Ромейн Xейлгернинг Воулнинг номига битилмаган ишқий мактубини топиб олди. У бошқа хатларга ҳам бир қур кўз ташлаб чикди. Энг тепадаги хатни икки марта ўқиб чиқди: унда Воул хибсга олинган сана қайд этилган эди.\n— Бу хат хали ҳаммаси эмас. Ўша оқшом анави ж... қай гўрда эканини сўрамайсанми? Лаен Роуд кинотеатридан бориб сўра. У ердагилар уни яхши эслашса керак.\n— Xат кимга атаб ёзилган?\nАдвокат вақтни ўтказмаслик учун ҳозироқ Лаен Роудга боришга қарор қилди. У ерда эшик оғаси Ромейн Xейлдгернинг суратидан дарҳол таниди. Ўша куни соат ўнда аллақайси эркак билан кинотеатрга келган. Эшик оғаси халиги эркакка диққат билан разм солмагани учун унинг қиёфаси яхши эсида қолмаганини айтди. Улар иккалови сеанс тугагунча, соат ўн иккиларга қадар ўтиришибди.\nЖаноб Мейхерн бундан тўла-тўкис қониқиш ҳосил қилди. Ромейн Xейлгернинг кўрсатмалари бошдан охиригача ёлғон бўлиб чиқди. Бунга сабаб — унинг Воулга бўлган нафрати. Бунинг боиси нима бўлса экан? Шўрлик Воул хотиним деб атаган аёлнинг ўзи ҳақида гапираган гапларини эшитиб, бир замбил лойдек бўшашиб кетди. Бунга сираям ишонгиси келмади.\nЭмили Френчни ўлдирганликда айбланаётган Леонард Воул устидан суд жараёни катта шов-шув билан бошланди. Биринчидан, айбланувчи ҳали ёш ва тарбияли йигит эди, иккинчидан уни ўта ваҳшийларча одам ўлдиришда айблашаётган эди. Бу жараённинг катта шов-шув бўлишининг яна бир сабаби айбловнинг асосий шоҳиди Ромейн Xейлгр эди. Кўплаб газеталарда унинг фотосурати ва ўтмиши билан боғлиқ турли миш-мишлар чоп этилди.\n— Сизнинг исм-шарифингиз Ромейн Xейлгер, шунақами?\n— Xудди шундай.\nШунда адвокат залда пашша учса билинадиган сукунат қунишини кутди ва Ромейн Xейлгернинг мактубини ўқий бошлади:\n"Азизим Макс. Тақдирнинг ўзи бизнинг бирга бўлишимиз учун йўл очаётганга ўхшайди. У ҳозир қамоқда! Уни, ҳатто чумолига ҳам озор беролмайдиган бир лапашангни қотилликда аблашаяпти. Эҳ, ана қасос фурсати етиб келди. Мени сўроқ қилишса, у кечаси қонга беланиб кайтди ва барча қилган ишларига иқрорини билдирди, деб айтаман. Уни дорга олиб боришаётганида уни ўлимга маҳкум этган мен эканимни англаб, қанчалик тўлғонишини тасаввур қиляпман. Вул энди йўқ. Фақат сен билан мен бормиз. Бу бизнинг бахтимиз Макс!"\nЭкспертлар ҳозироқ хат кимга тегишли экани аниқлашга ҳозир эдилар. Бироқ кутилмаганда, Ромейн Xейлгер ҳаммасини тан олди: Адвокатнинг гаплари тўғри чиқди. Жиноят ишининг энг асосий айбдори ёлғончи бўлиб чиқди.\nЖаноб Мейхерн Воулни ғалаба билан табриклашга ошиқди. Унинг яқинига ҳозирча йўлаб бўлсалигини билган адвокат халқ анжоблашишини кутди. Адвокат яна кўзойнагини артиш учун қўлига олганида, бу ҳаракат унинг учун одатга айланиб қолганини пайқаб кунглига бехос хавотир оралади. Xотини хам бир неча марта шу ҳақида гапирганди. Тарки одат — амри маҳол.\nҒалати нарса шу одат дегани. Манави Ромейн Xейлгар деганлари ҳам... У ўзини қанча беховотир ва вазмин тутишга интилмасин, барибир қанчалик хаяжонда эканини сездириб ўйди.\nШу лаҳзада Мейхерн кўзларини юмиб, сарвқомат, сиймтан ва алланарсадан хадик олиб турган эҳтиросчли аёлнинг сиймосини кўз олдига келтирди. Унинг мухаббати... Унинг нафрати... Қўлларини галати алфозда ўйнатиши...\nЭҳ, у худди шундай харакатни яқин орада яна кимдадир кўрганди. Яқиндагина...\nМистер Мейхерн эслади—ю, нафаси бўғзига тиқилаёзди: Степнилик мис Могсон!\n— Сиз адашмадингиз, — деди аёл. — Юзимни қандай қилиб\nўзгартирганимни сурамоқчисиз. Бу унча қийин эмас. Газчироқ ёругида гриммни пайқаш жуда мушкул. Қолаверса... Мен бир пайтлар актриса бўлганимин унутманг.\n— Лекин нима учун...\n— Ҳеч нарсани тушунмабсиз, мухтарам жаноб Мейхерн. Ҳа, мен билгандим. Билгандим эримнинг... АЙБДОР эканини!..\n"http://www.kutubxona.com/wiki/index.php?title=Agata_Kristi._Shohida_(hikoya)_/_Kiril&oldid=12493" dan olindi


ИССИҚЛИК ЎТКАЗУВЧАНЛИКНИ АНИҚЛОВЧИ МОСЛАМА\nЮртимизда ишлаб чиқариш суръатлари тобора ривожланаётган бир вақтда мавжуд тизимларга янгиликларнинг жорий этилиши соҳа тараққиётига хизмат қилмоқда. Яқинда Тошкент тўқимачилик ва енгил саноат институти мутахассислари россиялик ҳамкасблари билан биргаликда деформацияланган материалларнинг иссиқлик ўтказувчанлигини аниқлаш учун қурилмага оид фойдали модель ишлаб чиқди.\nМазкур модель иссиқлик-физик тадқиқотларда фойдаланилади. Шу жумладан, деформацияланувчи материаллар, масалан, газламалар (габардин, чит, пахта, ватин, синтепон)нинг иссиқлик ўтказувчанлигини аниқлашда муҳим аҳамиятга эга. Унинг тузилишига эътибор берилса, қурилма таркибига газлама намунасини ўрнатиш учун мўлжалланган совитиш қурилмаси ва иситгич билан таъминланган герметик корпус киради. Унда синов ўтказилаётган намуна билан алоқага киришадиган ҳарорат ва ҳаво оқимини ўлчаш қурилмаларига эга. Корпус ўртасида рамани ўрнатиш учун ўйиқ бўлиб, рамага симдан, қармоқ ипидан ясалган, газлама намуналарини жойлаштиришга мўлжалланган тўрлар тортилган. Тўрларда ҳарорат ва иссиқлик оқими қурилмалари ўрнатилган.\nКорпуснинг усти ва остида эгри чизиқли ясовчиси бўлган кесик конус кўринишидаги тешиклар мавжуд. Бу тешикларга корпуснинг ташқи томонидан тепада совитиш қурилмаси, пастда иситгич уланган. Улар фенлар кўринишида бажарилган. Фенлар электрон ваттметрлар билан таъминланган. Натижада деформацияланувчи материалларнинг иссиқлик ўтказувчанлигини белгилаш аниқлигини оширишга эришилади.\nМазкур фойдали моделга ФАП 00950 рақамли давлат патенти берилди.


пайшанба, май 23, 2013 маҳаллий вақт 02:46\nДастур жадвалиОзодлик радио эшиттиришлари жадвалида ўзгаришPodcastҚандай тинглаш мумкин Ўзбекистон / Эркин микрофон\nҚанақа давлатда яшаяпмиз? Тинглаш Файллар рўйхати\n- Декабр ойида. Нефтебазанинг ўзига ишга оламан, деб сокрашениега туширган эди. Олдига бордим бир-икки марта. Ўзининг қариндош-уруғларини ишлатаяпти. Мен ишлаган АËҚШда ўзининг куëви, маълумоти умуман йўқ, раҳбар эди. Янгибоевга нисбатан ғаразли ниятим йўқ. Олий маълумотлиман. Олти ойдан бери ишсиз юрибман. Россияга кетаманми деб ўзим ҳам ҳайрон қолиб юрибман. Маълумоти йўқ ўзининг божаси, куëви, иккита укаси ҳаммаси нефтобазада ишлайди. Менга ўхшаган олий маълумотлилар беиш юрибди, дейди исми сир қолишини истаган деновлик суҳбатдош. Коллеждаги ишимга қайта тикландим¸\n- Кўчанинг номини мутлақо нотўғри ëзиб қўйган. Домовойда кўча ëзилган, кўчани нотўғри ëзиб қўйган ҳамма паспортларга. Аëлим пенсиясини ололмаяпти. Бунақа кўча умуман бошқа ëқда. Ҳеч ҳал қилиб бўлмаяптида. Паспорт столга бордим. Олиб бордим домовойни. “Кимнинг айби бу? Ким ëзди паспортга бу кўчани? Паспортга домовойдан ëзадими?” десам, “Ҳа” дейди. Аëлим пенсиясини ололмайди. Бунақа кўча йўқ бизда, дейди. Бормаган жойим қолмади. Қанақа давлатда яшаяпмиз ўзи? Билмайман ким бошқараяпти бу давлатни? Адолат сўзининг а ҳарфини ҳам топиб бўлмаяпти. Билмадим. Кимнинг айби бу? Мана сенга домкомдан справка, мана домовой, нимага кўча номи нотўғри ëзилган, десам, боринг тўғрилаб келинг. Паспорт бўлимига борсам, биз нотўғри ëзиб қўйганимиз бўлаверади, бизга запрос берсин, дейди. Бюрократларда. Нима қилишимни билмайман, дейди паспортига кўча номи хато ëзилганидан қатор муаммоларга дуч келаëтган Абдуқаҳҳор ака. **************************\nҚанақа давлатда яшаяпмиз? ✖\nБу форум ёпилган Шарҳлар Бу форумда ҳозирча шарҳ йўқ. Сиз биринчи бўлиб ёзишингиз мумкин Куннинг муҳим хабарлари АҚШ: Тамерлан Царнаевга алоқадор бўлгани гумонланган шахс отиб ўлдирилди АҚШ Сенати қўмитаси иммиграция ислоҳотига оид ҳужжатни маъқуллади


«СИЗГА ТАЪЗИМ, СИЗГА ЭҲТИРОМ» - Ўзбекистон овози газетаси\nУстоз, деганда кўпчиликнинг хаёлига аввало биринчи ўқитувчиси келади. Чунки ўша инсон қўлимизга қалам бериб, ота, она, Ватан сўзларини ёзишни ўргатган, яна ҳам аниқроқ айтсак, бизга дастлабки таълим-тарбияни берган, сўнгра ўқитувчиларимизнинг бири бизда адабиётга меҳр уйғотган, бошқаси тарихдан сабоқ берган, бошқа фанлар сирларини ҳам улардан ўрганганмиз. Шу боис, муаллимларимиздан қарздормиз, уларнинг ишончини оқлашни, устозларга доимо ҳурмат-иззат кўрсатишни бурчимиз, деб биламиз.\nЎзбекистон ХДП Марказий Кенгаши, Тошкент шаҳар ва вилоят кенгашлари «Ўқитувчи ва мураббийлар куни» муносабати билан ҳамкорликда ўтказган тадбирда шу каби фикрлар бот-бот такрорланди. Энг буюк аллома ва уламоларнинг ҳам устози бўлгани ва бу анъана то тириклик бор экан, яшашда давом этажаги таъкидланди.\nҲайдар БОБОХОНОВ, Ўзбекистон ХДП Тошкент шаҳар кенгаши раиси, шаҳар Кенгашидаги партия гуруҳи раҳбари:\n— Таълим соҳасини замон талаблари даражасига кўтариш, ўз мустақил фикри, дунёқарашига эга авлодни тарбиялаш ўқитувчи ва мураббийларнинг меҳнати билан чамбарчас боғлиқлиги ҳаммамизга яхши маълум. Юртимизда уларнинг меҳнатини эъзозлаш, ташаббусларини рағбатлантириш масаласига устувор вазифа сифатида қаралади. Соҳа ходимлари куни ҳар йили кенг нишонланади, ўқитувчи ва мураббийлар давлатимизнинг юксак мукофотлар билан тақдирланади.\nБироқ бу йилги байрам ҳар қачонгидан ҳам кўтаринки руҳда ўтмоқда. Чунки қисқа вақт орасида Президентимизнинг бир нечта қарор ва фармонлари қабул қилиниб, ўқитувчиларни моддий ва маънавий рағбатлантириш, уларга турли имтиёзлар яратиш билан боғлиқ долзарб масалалар ҳал этилди. Ўйлаймизки, кўрсатилаётган эътибор, ғамхўрлик ва рағбат фидойилик билан меҳнат қилаётган ўқитувчиларимизга янада куч-ғайрат беради. Биз партиямиз фаоллари, депутатлар ўқитувчи ва мураббийларни қўллаб-қувватлашни давом эттирамиз.\nМоҳира АБДУВАҲОБОВА, Сергели туманидаги 7-мактаб ўқитувчиси, халқ депутатлари Сергели туман Кенгашидаги Ўзбекистон ХДП гуруҳи аъзоси:\n— Тўғрисини айтсам, биринчи марта мана шундай йирик кўринишдаги байрам тадбирида иштирок этяпман. Очиғи, авваллари касб байрамимиз арафасида жамоадошларимиз билан ўзаро йиғилишиб, бирор-бир кафега бориб, нишонлардик. Бизни ҳурмат қилиб, бундай тадбирни ташкил этгани учун партиямиз раҳбариятига миннатдорлигимни билдираман.\nФаолиятимга келсак, сайловда ғолиб бўлишимга юз фоиз ишонмагандим. Шаффоф ва ҳаққоний ўтган овоз бериш жараёни боис депутатлик шарафига эришдим. Лекин ҳаммаси ана шундан кейин бошланди. Округимизда 11 минг нафар аҳоли истиқомат қилади. Уларнинг хонадонларига бориб, ҳаёти билан яқиндан танишганимдан сўнг депутатлик жуда катта масъулият эканини ҳис қилдим. Айни пайтда одамлар билан юзма-юз ва якка тартибдаги мулоқотларни йўлга қўйдим. Чунки бу жараён менга доимий тарзда ўз устимда ишлашга туртки бўляпти. Бирор бир масаланинг ечими юзасидан бош қотириш, таклиф тайёрлаш, мутасаддилар билан учрашиш давомида тажрибам ортмоқда. Менга ишонч билдирган сайловчилар билан ҳамнафас, ҳамқадам бўлиб, улар ишончини оқлашга ҳаракат қиляпман.\nГавҳар ЗУХУРОВА, Олмазор туманидаги 243-мактаб директори, халқ депутатлари Олмазор туман Кенгашидаги ЎзХДП гуруҳи аъзоси:\n— Ўқитувчилик аслида мураккаб, масъулиятли касб саналади. Бироқ шогирдлар ютуғи, ота-оналарнинг раҳмати ҳамма қийинчиликларнинг роҳати, деб биламан. Кўп йиллардан буён ўқитувчилик касбида ишлаб келаман. Ҳаётимни сарҳисоб қилар эканман, ўтган йилларга эмас, фарзандларим ва ўз боламдек бўлиб қолган ўқувчиларимнинг ютуқлари билан умрим мазмунига баҳо бераман. Ана шунда бошим осмон қадар юксалади.\nТан олиш керакки, сўнгги йилларда ўқитувчилик касбини шарафлаш, ўқитувчиларни эъзозлаш тушунчаларига бироз путур етгандек эди. Минг шукурки, Президентимиз устоз тушунчасининг нақадар улуғ ва қутлуғ эканини яна бир бор халқимизнинг ёдига солди. Қадриятларимизни қайта жонлантирди. Давлатимиз раҳбарининг қарори билан ўқитувчилар мавсумий мажбурий меҳнатга жалб қилинмайдиган, ойлик маошлари ошириладиган бўлди. Агар ўқитувчи мажбурий ишларга, турли мажлисларга жалб этилмаса, ўзининг кундалик вазифаси билан шуғулланади, ўз устида ишлайди, изланади. Давр талабига мос равишда билимини бойитиб боради. Бу эса бевосита миллат эртаси, мамлакат тақдири билан боғлиқ муҳим масаладир. Зеро, фақат пухта билим ва заковатга эга ўқитувчигина ўқувчини ўзига эргаштира олади, боланинг иқтидорини юзага чиқаради.\nШунингдек, Ўзбекистон Халқ артисти Гавҳар Зокирова, бир гуруҳ ўқитувчилар юртимизда таълим соҳасида олиб борилаётган ислоҳотларни эътироф этишди. Ўқитувчи ва мураббийларга кўрсатилаётган ишонч ва эътиборнинг масъулияти ҳақида тўхталишди.\nЎзбекистон ХДП Марказий Кенгаши раиси Ҳотамжон Кетмонов сўзга чиқиб, улуғ касб эгаларини байрам билан табриклади. Машаққатли вазифаларини бажаришда омад тилаб, йиғилганларга партиянинг эсдалик совғаларини топширди. Шундан сўнг куй-қўшиқлар рақсларга уланди. Тадбир чинакам байрамона тус олди.


Сочи мэри: Шаҳримизда гомосексуаллар йўқ\nСочи шаҳар мэри Анатолий Пахомов.\n2014 йилги Қишки Олимпия ўйинларига мезбонлик қиладиган Сочи мэри ўзи раҳбарлик қиладиган шаҳарда жинсий озчилик вакиллари йўқлигини иддао қилмоқда. Би-Би-Сига берган интевьюсида Сочи ҳокими Анатолий Пахомов Олимпия ўйинларига келадиган гомосексуаллар “Россия қонунларини ҳурмат қилса” ва “ўз одатларини бошқаларга ўтказмаса”, меҳмондўстлик билан кутиб олинишини билдирди.\nЛекин, Кавказда гомосексуализм “қабул қилинмайди” ва “шаҳримизда ундайлар йўқ”, дея таъкидлади ҳоким. Қўшимча саволга жавобан Пахомов Сочи фуқаролари орасида гейлар борлигидан “бехабар” эканини иддао қилди.\nРоссия ўтган йилнинг июн ойида ёшлар орасида “ноанъанавий жинсий муносабатлар тарғиботини тақиқловчи” қонунни қабул қилган.\nРоссия Президенти Владимир Путин шу ой бошроғида Олимпиада кўнгиллилари билан учрашуви чоғида гомосексуаллар мусобақалар пайтида ўзларини “эркин” ва “хавфсиз” ҳис этиши керак, лекин “болаларимизни ўз ҳолига қўйинг”, дея таъкидлаган эди.


Корхона ишчи ходимларни бепул иссиқ овқат билан таъминлашда харажатларни қандай ҳисобга олса, иш ҳақига таъсир кўрсатмаслиги мумкин?\nКорхона томонидан ишчилар учун ойлик иш ҳақидан ушлаб қолмаган ҳолда кунига бир махал бепул иссиқ овқат қилиб берилади. Ишчиларни бепул иссиқ овқат билан таъминлаш натижасидаги солиқ оқибатлари уларнинг иш ҳақи суммасига таъсир этиб, иш ҳақининг камайишига олиб келмоқда.\nКорхонанинг томонидан ходимларни иссиқ овқат билан таъминлаш харажатлари икки хил тартибда ҳисобга олиниши мумкин:\n1) Улар корхонанинг ҳисобидан амалга оширилади. Бунда ходимларни озиқ-овқат билан таъминлаш суммаси ишчиларнинг меҳнатига ҳақ тўлаш тарзидаги даромадларига киритилади (СКнинг 172-моддаси 1-қисми, 174-моддаси 13-банди). Меҳнатга ҳақ тўлаш тарзидаги даромадлар ЯИТ, фуқароларнинг бюджетдан ташқари Пенсия жамғармасига суғурта бадаллари, ЖШДС ва ФЖБПТ бўйича солиқ солиш объекти ҳисобланади.\n2) Ходимларга берилган иссиқ овқат қиймати ишчиларнинг иш ҳақисидан, солиқ ва мажбурий тўловлар тўланганидан сўнг ушлаб қолинади. Бунда даромад вужудга келмаганлиги сабабли, солиқ оқибатлари хам келиб чиқмайди.\nҲар иккала ҳолатда ҳам корхона ходимларини иссиқ овқат билан таъминлаш натижасида иш ҳақидан ушланмалар ходим қўлига тегадиган иш ҳақининг камайишига олиб келади.


Chevrolet Қозоғистоннинг энг яхши сотилaдигaн брендлaри рейтингидa етaкчи ўринни эгaллaмоқдa — Review.uz\n2021 йил март ойида Chevrolet Cobalt ва Nexia Қозоғистонда энг кўп сотилган автомобиллар рўйхатига киритилди.\nҚозоғистонда март ойида сотилган деярли ҳар тўртинчи янги автомобил “UzAuto Motors” томонидан ишлаб чиқарилган, деб хабар бермоқда компания матбуот хизмати.\n2021 йил март ойида Chevrolet Cobalt ва Nexia ушбу рўйхатда биринчи ўринни эгаллади.\nБренд Қозоғистон бозорида ўзининг биринчи позицияларини эгаллашда давом этмоқда. Компаниянинг умумий савдо ҳажми 2 161 донани ташкил этди ҳамда бу кўрсаткич жорий йилнинг февраль ойига нисбатан 15 фоизга кўпдир.\nСотилган автомобиллар сони бўйича энг яхши 3 таликнинг кейинги ўринларини Hyundai ва Toyota автобрендлари эгаллашмоқда.\nЭслатиб ўтамиз, Ўзбекистондан енгил автомобиллар экспорти асосан Қозоғистонга амалга оширилган.\nШунингдек, 2020 йилнинг октябрь ойида Қозоғистон бозорида Chevrolet автомобиллари Hyundai, Lada, Toyota ва KIA каби бренд автомобиллардан ўзиб кетиб, энг муваффақиятли брендлар рейтингида биринчи ўринни эгаллаган эди.


Хитойдан қотил қовоғарилар чиққани ростми? У қандай ҳашарот? - Darakchi\nЖАМИЯТ 25.05.2020, 09:07\nИжтимоий тармоқларда Хитойда қотил қовоғарилар чиққани ҳақидаги видеолар кенг тарқалди. Бунга Хитойда тадқиқот олиб бораётган биолог Бахтиёр Шералиев изоҳ берди. Қуйида шу билан танишиб чиқишингиз мумкин:\nУшбу қовоғари Осиё қитъасининг жанубий, жанубий-шарқий қисмидан то Россиянинг Узоқ шарқ минтақасигача бўлган ҳудудларда яшайди. Уни табиий ҳолда Ҳиндистон, Бангладеш, Хитой, Тайван, Лаос, Таиланд, Мяньма, Ветнам, Непал, Япония, Корея давлатлари ҳудудида учратиш мумкин. Ушбу ҳашарот табиатда – тоғли ҳудудлардаги ўрмонларда яшайди. Асосан бошқа ҳашаротлар, айниқса, колония ҳосил қилувчи ҳашаротлар билан озиқланади.


Биринчи ҳадис: Жаннат калити бўлган калима\nЖаннат калити бўлган калима\nعَنْ مُعَاذِ بْنِ جَبَلٍ رَضِيَ اللهُ عَنْهُ: قَالَ رَسُولُ اللهِ صَلَّى اللهُ عَلَيْهِ وَسَلَّم:\nمَنْ شَهِدَ أَنْ لا إِلَهَ إِلا اللهُ، وَأَنَّ مُحَمَّدًا رَسُولُ اللهِ\nمُخْلِصًا مِنْ قَلْبِهِ، دَخَلَ الْجَنَّةَ. رَوَاهُ الطَّبَرَانِيُّ والْبَيْهَقِيُّ.\nМуоз ибн Жабал разияллоҳу анҳудан ривоят. Расулуллоҳ соллаллоҳу алайҳи ва саллам дедилар:\n«Кимки «Аллоҳдан бошқа ҳеч бир худо йўқ, Муҳаммад – Аллоҳнинг элчиси!» – деб чин қалбдан гувоҳлик берса, жаннатга киради«. (Табароний ва Байҳақий ривоятлари).\nАзиз болалар! Бу ҳадис бизга учта нарса ҳақида хабар бермоқда:\n1. Ҳақиқий Худо фақат Аллоҳ таолодир.\n2. Муҳаммад алайҳиссалом Аллоҳнинг бу оламга юборган элчисидирлар.\n3. Аллоҳ ва Расулуллоҳга иймон келтирган одам албатта жаннатга киради.\nБолалар, Худо деб, нимага айтилади, биласизларми? Худо (ёки Илоҳ) деб одамлар ибодат қиладиган Зотга айтилади.\nИбодат нима дегани? Аллоҳ яхши кўрадиган ишни Аллоҳ айтгандек қилиб бажаришни ибодат, деб айтилади. Дуо, рукуъ, сажда, намоз, қурбонлик, садақа, ҳаж каби ишлар ибодатга мисолдир. Қадимда адашган одамлар билмасдан ҳар хил нарсаларга ибодат қилганлар. Аммо иймон келтирган ва илм олган одамлар эса якка Аллоҳга ибодат қилганлар.\nБиз яхши биламизки, бу олам ва ундаги ҳамма нарсани Аллоҳ яратган. Бизни ҳам Аллоҳ яратган. Демак, борлиқнинг ва одамларнинг Худоси якка Аллоҳдир. Аллоҳдан бошқа ҳеч бир худо йўқ. Ундан бошқа ҳеч нарсага ибодат қилиб бўлмайди. Ибодатни фақат Унга қилиш лозим.\nАллоҳ одамларга тўғри йўлни кўрсатиш ва яхши ишларни ўргатиш учун пайғамбарлар юборган. Пайғамбарни Расулуллоҳ, деб айтилади. Расулуллоҳ Аллоҳнинг элчиси дегани бўлади. Аллоҳ юборган элчиларнинг энг охиргиси Муҳаммад ибн Абдуллоҳ соллаллоҳу алайҳи ва салламдирлар.\nМуҳаммад соллаллоҳу алайҳи ва саллам одамлар ичида энг ақлли киши бўлганлар. Аллоҳ Ўзининг буйруқларини одамларга Муҳаммад алайҳиссалом орқали юборган. У зот инсонларга ҳамма яхшиликларни ўргатганлар. Ҳалқни жамики ёмонликдан қайтарганлар.\nАллоҳ одамларни Ўзига ва Муҳаммад соллаллоҳу алайҳи ва салламга иймон келтиришга буюрган. Иймон келтириш ишониш дегани.\nАқлли ва яхши одам албатта Аллоҳ ва Расулуллоҳга иймон келтиради. Иймон келтирган одам чин қалбидан «Ла илаҳа иллаллоҳ, Муҳаммадур Расулуллоҳ», деб айтади. Кимки Аллоҳ ва Расулуллоҳга иймон келтирса, у якка Аллоҳнинг Ўзига ибодат қилади. Расулуллоҳнинг буйруқларини доимо бажариб юради. Бундай инсон дунёда бахт-саодат билан умр кечиради. Охиратда албатта жаннатга киради.\n1. Ибодат қилинишга лойиқ зот Аллоҳдир. Аллоҳдан бошқа ҳеч қандай худо йўқ. Биз Аллоҳга иймон келтирамиз ва фақат Унга ибодат қиламиз.\n2. Аллоҳ бизга ҳамма яхшиликларни Муҳаммад алайҳиссалом орқали ўргатган. Биз Расулуллоҳга иймон келтирамиз ва итоат қиламиз.


Кимлар акциз солиғини тўлайди? - zarnews.uz\nКимлар акциз солиғини тўлайди?\nАкциз солиғи тўловчи юридик ва жисмоний шахслар қуйидагилардир:\nЎзбекистон Республикаси ҳудудида акциз солиғи солинадиган товарларни (акциз тўланадиган товарларни) ишлаб чиқарувчилар;\nЎзбекистон Республикаси ҳудудида акциз солиғи солинадиган (акциз тўланадиган хизматлар) мобиль алоқа хизматларини кўрсатувчилар;\nбензин, дизель ёқилғисини якуний истеъмолчиларга реализация қилишни, шу жумладан автомобилларга ёқилғи қуйиш шохобчалари орқали реализация қилишни, шунингдек, газни автомобилларга ёқилғи қуйиш шохобчалари орқали реализация қилишни амалга оширувчилар. Якуний истеъмолчилар деганда ўз эҳтиёжлари учун бензин, дизель ёқилғиси ҳамда газ олувчи юридик ва жисмоний шахслар тушунилади.\nЎзбекистон Республикасининг божхона ҳудудига акциз тўланадиган товарларни импорт қилувчилар;\nоддий ширкат акциз тўланадиган товар ишлаб чиқарган тақдирда, оддий ширкат шартномасининг оддий ширкат ишларини юритиш зиммасига юклатилган шериги (иштирокчиси).\nАкциз тўланадиган товарларнинг айрим турлари бўйича акциз тўланадиган товарлар ишлаб чиқарувчи бўлмаган шахс Ўзбекистон Республикаси Президентининг қарорига биноан акциз солиғини тўловчи этиб белгиланиши мумкин.


Ҳажга бориш тартибидан хабардормисиз?\n“Ҳаж” тадбирини ташкил этиш ва ўтказиш ҳукуматнинг 2017 йил 7 июндаги қарорига асосан тасдиқланган “Ҳаж” ва “Умра” тадбирларини ташкил этиш ва ўтказиш тартиби тўғрисида низом билан тартибга солинади. Бу ҳақда республика Адлия вазирлигининг телеграмдаги “Ҳуқуқий ахборот” каналида хабар берилди.\n«Ҳаж» тадбири Дин ишлари бўйича қўмита ва Саудия Арабистони подшоҳлиги Ҳаж вазирлиги ўртасида ҳар йили имзоланадиган шартнома асосида амалга оширилади.\n«Ҳаж» тадбирини ташкил этиш ва ўтказиш билан боғлиқ маълумотлар (фуқароларнинг ҳаж ва умра сафарларига навбати, сафар учун ажратилган ўринлар, тўловларнинг миқдори ва бошқалар) мунтазам равишда Ўзбекистон мусулмонлари идораси расмий веб-сайтида эълон қилиб борилиши лозим.\n«Ҳаж»га бориш учун талабгор доимий яшаш жойидаги фуқароларнинг ўзини ўзи бошқариш органига ариза ҳамда паспорти нусхасини тақдим этиши керак.\nАриза уларнинг доимий яшаш жойларидаги фуқароларнинг ўзини ўзи бошқариш органлари томонидан йил давомида қабул қилиниб, навбатга қўйиб борилади.\n«Ҳаж»га боришга навбатга қўйиладиган номзодлар қуйидаги талабларга жавоб бериши лозим:\n• номзод моддий ва жисмоний жиҳатдан «Ҳаж» тадбирига қодир бўлиши;\n• «Ҳаж» амалларини тўғри ва тўла-тўкис адо этиши учун етарли диний билимга эга бўлиши;\n• номзод маънавияти, маърифати ва одоб-ахлоқи билан маҳаллада обрў-эътиборга эга бўлиши;\n• оиласидаги муҳитнинг соғломлиги ва фарзандларининг ижобий тавсифланиши, маҳалла фуқаролар йиғинидаги ижтимоий-маънавий муҳитни яхшилашда ибрат бўла олиши;\n• йўлдан адашганларни соғлом турмуш тарзига қайтариш, уларнинг ижтимоий мослашувига ёрдам бериши, маҳалла фуқаролар йиғинида ўтказиладиган хайрия тадбирларида иштирок этиши.\nБундан ташқари «Ҳаж»га бормоқчи бўлган фуқаро:\n• «Ҳаж»га илгари бормаган бўлиши;\n• вояга етган бўлиши;\n• 45 ёшгача бўлган аёллар учун маҳрамлари (эри, отаси, ўғли, акаси, укаси ва ҳ.к.)нинг ҳам бирга бориши ҳамда маҳрам эканлигини тасдиқловчи ҳужжат (паспорт, туғилганлик ҳақида гувоҳнома ва никоҳ тузилганлиги ҳақида гувоҳнома) нусхаси тақдим этилиши лозим.\nСаралаш натижасига кўра Ҳажга боришга навбатга қўйиладиган номзодлар рўйхати тегишли ҳудуддаги масжид ва фуқароларнинг ўзини ўзи бошқариш органлари биноларида эълон қилинади ҳамда 15 кун мобайнида улар бўйича жамоатчилик фикри ўрганилади. Жамоатчилик томонидан билдирилган таклиф ёки эътирозлар 5 кун муддатда кўриб чиқилади ва текширилади.\nҲар йили «Ҳаж» мавсумлари бошланишидан олдин маҳалла органлари тегишли квота тасдиқлангандан кейин икки кун мобайнида, ажратилган квотага мувофиқ ўзининг ҳудудидан «Ҳаж»га борадиган зиёратчилар рўйхатини навбат бўйича тузади ҳамда имзо ва муҳр билан тасдиқлаган ҳолда туман (шаҳар)лар ҳокимликлари ҳузуридаги «Ҳаж» ва «Умра»ни ташкил этиш ва ўтказиш масалалари бўйича ташкилий гуруҳга тақдим этади.\nРўйхат бўйича навбати келган фуқаролар ташкилий гуруҳ томонидан Саудия Арабистонига жўнашдан камида бир ой олдин ёзма шаклда почта орқали хабардор қилинади. Фуқаронинг почта орқали хабардор қилинганлигини тасдиқловчи ҳужжат ташкилий гуруҳда сақланади.\nРўйхат бўйича навбати келган, бироқ зиёратга бормайдиган ёки зиёратга бориш имкони бўлмаган фуқаролардан бу ҳақда ариза олинади.\n«Ҳаж»га маҳрами билан бориши лозим бўлган аёлларнинг навбатга ёзилган маҳрами зиёратга бора олмаган тақдирда унинг ўрнига аёлнинг бошқа маҳрами бориши мумкин.\n«Ҳаж»га бориш учун рўйхатда турган фуқаронинг ўз навбати келганда муайян сабабларга кўра зиёратга бориш имкони бўлмаса, у ариза билан навбатини бир йилгача муддатга орқага суриши мумкин. Бир йилдан сўнг ҳам фуқаронинг муайян сабабларга кўра зиёратга бориш имкони бўлмаса унинг навбати бекор қилинади.\nПочта орқали хабардор қилинган фуқаро зиёратга оид ишларни амалга ошириш учун ташкилий гуруҳга мурожаат қилмаса, ташкилий гуруҳ вакили мазкур фуқаронинг яшайдиган манзилига бориб, фуқарони ёки унинг яқин қариндошларини ёхуд у билан бирга яшайдиган бошқа шахсларни ёзма тарзда хабардор қилади.\nЁзма хабардор қилинган фуқаро ташкилий гуруҳга мурожаат қилмаса ёки фуқаронинг яқин қариндошлари ёхуд у билан бирга яшайдиган бошқа шахслар навбатда турган фуқаронинг муайян сабабларга кўра зиёратга бора олмаслигини маълум қилса, ташкилий гуруҳ томонидан фуқаронинг яқин қариндошлари ёки у билан бирга яшайдиган бошқа шахслар билан ҳудуддаги фуқаролар йиғини раиси ва ички ишлар органларининг профилактика инспектори иштирокида далолатнома тузилиб, мазкур фуқаронинг навбати бекор қилинади.\nҲажга хабардормисиз тартибидан бориш


Ҳижоб ўраган рус қизига муносабат « O'zbekiston ERK Demokratik Partiyasi\nҲижоб ўраган рус қизига муносабат\n03 November 2014 - 8:48\nСурат the-village.ru сайтидан олинди\nМосквалик журналист Юлия Рейснер ўз шаҳридаги мусулмон аёлларга бўлган муносабатни ўз мисолида синаб кўришга қарор қилиб, бир ҳафта ҳижоб ўраб яшаб кўрди.\nУ кундалик ҳаётига бошқа ҳеч қандай ўзгартириш киритмади, ва ўзининг ҳижобли ва ҳижобсиз турмушини солиштириб кўришни мақсад қилди.\nРейснер хонимнинг айтишича, ҳамма инсонларда ўзига яраша муаммолар бор ва ўзимизни бошқа одамнинг ўрнига қўйиб кўрсаккина, бошқаларнинг муаммоларини тушуниб етишимиз мумкин.\nИбрат Сафо у билан боғланиб, аввало тажриба қандай ўтганини сўради.\nРейснер: Экспериментим муваффақиятли ўтди деб айта оламан. Мақсадим – шариатнинг барча қонунларига асосланган ҳолда ҳижобга кирсам, менга атрофдагилар қандай муносабатда бўлишини аниқлаш эди. Аниқлаганим шу бўлдики, аслида бу ҳеч кимни безовта қилгани йўқ, аксинча, менга баъзи тоифадаги одамлар аввалгидан яхшироқ муносабатда бўла бошлаганларини сездим. Кўп ҳолларда одамлар ҳеч қандай муносабат билдиришмади. Лекин, шарқона кўринишга эга бўлган эркаклар менга меҳр билан қарай бошлашди. Мен яшайдиган мавзедаги метро бекати ёнида қари мусулмон амакининг дўкончаси бор, у пойафзалларимни таъмирлаб беради. Аввал ҳеч менга эътибор бермасди, бу сафар эса кўзлари меҳрга тўлиб жилмайди ва менга “қандай гўзал қиз” деди. Бошқаларни синаб кўриш учун мен ҳатто кафега кириб пиво сўрадим, официантка ҳеч нарса бўлмагандек менга пиво тортиқ қилди. Балки бу муносабат “мижоз ҳамма вақт тўғри” деган тушунчага асосланар, лекин уни менинг ҳижобим иккилантирмади. Мен атайлаб пиво сўраганим йўқ, мақсадим аввалги ҳаётим қандай бўлган бўлса, шундайлигича давом эттириш эди, фақат бу сафар бошимда ҳижоб билан…\nБи-би-си: Сиз ёши каттароқ аёллар сизга ёвқарашда бўлгани ҳақида ёзгансиз…\nРейснер: Улар жуда ҳам мендан қўрқиб кетишди деб айта олмайман, лекин салбий қарашди. Аслида қария аёллар жуда кўп нарсага шундай ёндошадилар, бу ҳижоб бўлиши ҳам шарт эмас. Бу ёшдаги аёллар, масалан, қўлингизда кўп узук бўлса, ёки бурнингизда сирға бўлса, ёки ноанъанавий бир юбкани кийган бўлсангиз ҳам сизга ёвқараш қилишади…\nБи-би-си: Ўзингиз қандай муносабат бўлишини кутгандингиз?\nРейснер: Бу яхши савол. Мен агар эксперимент натижаларини олдиндан аниқ башорат қила олганимда, уни қилмаган бўлардим. Чунки одатда ҳамма сенсацияни истайди, ҳеч ким “қаранг, бизда қандай тоқатли одамлар” деб ёзилган мақолани ўқигиси келмайди. Аслида менинг салбий муносабатлар ҳақидаги башоратларим нотўғри бўлиб чиқди. Ўзим ҳам жуда ҳайрон қолдим. Чунки ҳатто ўзим ҳам бировнинг кўринишига қараб улар ҳақида фикр юритишга ўрганган эканман. Бу стереотиплар менинг миямга шундай мустаҳкам ўрнашган эканки, мен одамлардан нафрат ва очиқча тажовузни кутгандим. Кутган нарсаларим ушалмаганидан жуда ҳам мамнун бўлдим. Мен одамлар муносабатини 0дан 10гача баҳоламоқчи эдим, яъни 0 – буткул бепарволик, 10 эса очиқ тажовуз. Натижада мен минусга тушиб кетдим. Чунки ҳеч ким менга ташланмади, метрода ҳеч ким мендан узоқлашиб бошқа жойга бориб ўтирмади, аксинча, менга ижобий қарашлар ошди.\nБи-би-си: Сиз оддий одамлар муносабатини баҳолабсиз, лекин агар, масалан, полиция ёки маҳаллий ҳукумат вакилларига ишингиз тушса, уларнинг муносабати қандай бўлган бўларди деб ўйлайсиз? Буни башорат қилиш мумкинми?\nРейснер: Бу каби вазиятга тушмаганим учун биронта хулоса чиқариш мумкин деб ўйламайман. Асоссиз бир башорат бўлиб қолиши мумкин. Лекин, полицияга кўп дуч келдим, чунки Москва кўчаларида ва метрода полиция жуда кўп. Ҳар куни мен жуда кўп полициячилар ёнидан ўтиб кетардим. Менга улар қарашмади ҳам, қарашса ҳам, ҳеч қандай ижобий ё салбий реакцияни уйғотмадим.\nБи-би-си: Сизга қаердан келди бу каби эксперимент ўтказиш ғояси?\nРейснер: Американинг Buzzfeed веб сайтида бир нарсани ўқиб қолдим. Бу жуда оммабоп сайт ва улар, масалан, “Озғин қизларни ўйлантирадиган 21та муаммо” ёки “Ишсиз одамлар дуч келадиган 25та муаммо” каби қизиқ рўйхатларни чоп қилишади. Шу мақолалардан бири “Ҳижоб ўрайдиган қизлар дуч келадиган 16та муаммо” деб номланганди. Мени бу жуда қизиқтириб қолди, ҳам инсоний, ва ҳам маиший жиҳатдан. Унда овқат еганда ҳижобингизга ушоқ тушишидан тортиб бошқа одамларнинг ёвқарашлари каби муаммолар ҳақида ёзилганди. Шунда менда ғоя туғилди. Чунки мен учун Ислом ва ҳижоб буткул ёт тушунча эди. Ҳижоб ўрасам, менда ҳижобли ва ҳижобсиз ҳаётим ўртасида қиёслаш имконияти туғилишига ишончим комил эди. Шунинг учун унга қўл урдим. Мен журналист бўлганим учун шу экспериментни қилдим. Бунинг ўртидан амин бўлдимки, ҳамма инсонлар бир-бирларига ўхшаш, ҳаммамизда ўзимизга яраша муаммолар бор, ва ўзимизни бошқа одамнинг ўрнига қўйиб кўрсаккина, бошқа одамларнинг муаммоларини тушуниб етишимиз мумкин.\nБи-би-си: Москва ҳақида қандай хулосага келдингиз?\nРейснер: Мен Москва тоқатлироқ экан деган хулосага келдим. Мен ҳижобни нормал бўлмаган нарса демоқчи эмасман, лекин бизда аксар аҳоли православ насронийлар. Шунинг учун ёмон муносабатни кутгандим. Биласизми, кўп одамлар аввалдан мияга ўрнашиб қолган тушунчалар, яъни стереотипларга асосланиб фикр юритадилар ва воқеъликдан узилиб қоладилар. Мен ҳам шундай фикр юритиб, Москва тоқатсиз шаҳар деб ўйлаб юрган эканман, аслида бундай бўлмай чиқди.\nБи-би-си: 4 ноябрда Москвада рус миллатчиларининг “Рус марши” бўлиб ўтади. Бу кунда кўп осиёлик муҳожирлар уйдан чиқмай ўтиришга уринар эканлар. Сиз ўша куни ҳижоб ўраб чиққан бўлармидингиз? Ёки бу провокация бўларди деб ўйлайсизми?\nРейснер: Мен сизга шуни айтган бўлардим. Агар қандайдир гўёки олий бир ғоя билан жазавага тушган катта сондаги одамлар кўчага чиқса, мен улардан ўзимни йироқда тутган бўлардим. Булар бир диннинг иккинчиси, ёки бир ирқнинг иккинчиси, ёки бир футбол жамоасининг иккинчиси устидан устиворлигини намойиш қилиш учун чиқадилар. Уларга яқинлашмайман, чунки оломоннинг психологиясини аввалдан билиб бўлмайди, ягона бир одам ҳам оломон ичига тушганда энг паст инстинктларига эрк бериши мумкин.